Masak Guna Santan Segar Atau Kotak? Kena Tahu Pilih Sebab Tidak Semua Masakan Sesuai!

Hmm
, rasa nak masak kari pula hari ini. Tapi, nak masak guna santan kotak atau santan segar ya? Ada beza ke antara dua jenis santan ini? Jangan tidak tahu, sebenarnya kedua-dua jenis santan ini boleh buatkan rasa dan tekstur masakan anda berbeza!

Betul cakap orang tua-tua, masakan yang menggunakan santan segar lebih sedap. Walau bagaimanapun, proses untuk memerah santan segar bukanlah semudah yang disangka. Lebih-lebih lagi jika anda duduk di bandar.

Lagipun, santan dalam kotak lebih mudah untuk didapati. Buka dan terus tuang. Siap!

Jadi,
santan jenis mana
 yang lebih sesuai untuk digunakan dalam masakan? Jom, ikuti kupasan kami dalam artikel di bawah!

Untuk mendapatkan lebih banyak info berkenaan Pemakanan Sihat, anda boleh klik
di sini
.

Santan, makanan yang penuh nutrisi

Siapa cakap santan merupakan makanan yang tidak sihat? Selain digunakan dalam masakan, santan kelapa juga sering digunakan sebagai
syampu atau perapi rambut
, terutamanya untuk mereka yang inginkan rambut lebat, hitam dan sihat.

Namun, santan mempunyai kalori dan
lemak tepu yang tinggi.

Ia juga mengandungi pelbagai vitamin dan mineral. Namun, santan segar dan santan kotak mempunyai tahap nutrisi yang berbeza. Jadi, sebelum beli, baca dulu fakta nutrisi yang tertulis di
belakang pek pembungkus.

Selalunya, kita akan menggunakan santan sebagai bahan dalam masakan. Ia bukan sahaja dapat membuatkan lauk rasa lebih berlemak, malahan santan juga boleh digunakan sebagai
pemekat dan pemanis.

Di bawah, kami senaraikan fakta nutrisi untuk santan segar (240 gram) yang digunakan khas untuk memasak:

Kalori: 552

Air: 162 g

Protein: 5.5 g

Lemak: 57.1 g

Karbohidrat: 13.3 g

Kalsium: 38.4 miligram (mg)

Kalium
: 631 mg

Magnesium: 88.8 mg

Zat besi: 3.94 mg

Vitamin C
: 6.72 mg

Baca juga:

Rupanya Ini Cara Simpan Kelapa Parut Dalam Peti Sejuk, Masih Elok Selepas 2 Bulan!

2 Resipi Lempeng @ Peknga Kelapa Ini Buat Anda Teringat Kampung, Rasa Macam Nenek Masak

Nak pilih yang mana ya, santan kotak ke santan segar?

Kedua-dua jenis santan ini mempunyai kebaikan dan keburukannya yang tersendiri. Antaranya:

Santan kotak:

Harganya lebih murah. Di pasar raya, anda boleh dapatkannya semurah RM3.00.

Santan tahan lama walaupun selepas dibuka. Mudah disimpan dan senang didapati.

Sukar untuk pecah minyak, jadi ia mungkin tidak sesuai untuk sesetengah masakan.

Kurang rasa lemak. Baunya juga tidak wangi.

Sesuai untuk masakan berkuah sebab ia sukar pecah minyak.

Santan segar:

Harganya lebih mahal.

Lebih sukar untuk disediakan.

Tidak tahan lama. Santan segar perlu segera dibekukan jika ingin guna lebih lama.

Baunya lebih wangi. Rasanya juga berlemak.

Mudah untuk pecah minyak.

Sesuai untuk semua masakan.

Santan serbuk:

Harga jauh lebih murah berbanding santan kotak dan santan segar. Kalau tidak habis, boleh simpan semula.

Boleh digunakan untuk buat puding, agar-agar dan
nasi lemak.

Penyelamat untuk makanan yang terlalu cair.

Penggunaan santan mengikut kemampuan dan tahap kreativiti tukang masak. Kalau dah
pro
, masaklah guna santan apa pun, pasti sedap. Betul tak!

Rasa macam nak perah sendirilah, tapi macam mana nak buat?

Bagi mereka yang tidak pernah perah santan sendiri, jangan risau, kami akan membantu! Di bawah, kami tunjukkan cara perah santan daripada
2 biji kelapa.

Cara-caranya:

Rendam kelapa parut dalam air panas (bukan air menggelegak) atau air suam. Tak perlu perah dengan tangan, gunakan
blender
! Kelapa parut yang direndam dengan air suam akan menghasilkan lebih banyak santan.

Masukkan santan tadi dalam
blender
 dan kisar beberapa kali.

Sediakan penapis dan besen. Tuang kelapa parut yang dikisar dalam penapis. Kemudian, ramas-ramas kelapa untuk keluarkan semua santan.

Jika anda inginkan santan yang betul-betul bersih, tapis lagi sekali menggunakan penapis teh.

Masukkan santan tadi dalam plastik. Ikat dengan getah dan simpan dalam
freezer
. Mudah bukan!

Jika anda inginkan santan cair, boleh ambil lebihan kelapa parut tadi dan perah lagi sekali. Tip untuk pastikan santan tahan lama, pastikan guna air yang sudah dimasak. Jangan guna air paip. Kemudian, taburkan sedikit garam pada lapisan atas santan.

Kami berharap agar artikel kami dapat membantu anda untuk memilih sama ada santan kotak atau santan segar untuk digunakan dalam masakan. Selamat mencuba!


Tip Puasa Ramadan bagi Mualaf

Berpuasa di bulan Ramadan mungkin telah menjadi kebiasaan dalam kalangan orang Islam yang dewasa. Kebanyakannya telah dilatih sejak kecil untuk berpuasa dan telah bertahun-tahun menjalaninya. Bagi golongan mualaf yang baru memeluk Islam, berpuasa merupakan cabaran baru yang perlu mereka tempuhi. Mereka mungkin berdebar-debar dan teruja menantikan kedatangan bulan mulia ini. Ketahui beberapa tip yang boleh diamalkan mereka yang bakal menjalani ibadah puasa buat kali pertama pada usia dewasa.

Mulakan perlahan-lahan

Jika anda belum pernah berpuasa sebelumnya, anda boleh cuba dengan melatih diri sebelum tiba bulan Ramadan. Anda boleh memulakan dengan bersarapan lebih awal daripada biasa dan cuba bertahan sehingga waktu makan tengah hari. Kemudian, cuba pula untuk bersarapan sebelum subuh, iaitu pada waktu sahur dan bertahan sehingga waktu makan tengah hari. Teruskan latihan ini selama beberapa hari sebelum cuba untuk memanjangkan waktu ‘puasa’ anda. Apabila badan anda sudah semakin bersedia, anda boleh mencuba untuk berpuasa penuh. Latihan puasa di luar bulan Ramadan bukan sahaja menyiapkan anda dari segi fizikal, bahkan dari segi mental juga.

Anda berhak untuk berasa sedih

Anda mungkin pergi ke masjid semasa iftar atau terawih, dan berasa terasing. Mungkin anda melihat muka ceria saling mengenali dan bertegur sapa, sedangkan anda masih baru dan kekok. Mungkin rakan Muslim anda yang sudah berkeluarga tidak berkesempatan menemani anda. Bulan Ramadan mungkin terasa sukar bukan sahaja daripada fizikal, bahkan emosi. Anda berhak untuk berasa sedih, tanpa perlu rasa bersalah. Adalah normal untuk teringat dan merindui krismas dan perayaan lain yang ada raikan bersama keluarga. Jangan merasa bersalah dan menghukum diri sebagai Muslim yang tidak baik. Perkembangan ini adalah normal, apatah lagi anda masih dalam proses membina hubungan baru dengan komuniti Muslim setempat.

Jangan terlepas sahur

Pastikan anda bangun untuk sahur setiap hari. Anda boleh memesan rakan anda untuk menelefon anda pada waktu sahur sebagai bantuan untuk bangun. Jika anda kerap terlepas sahur, letakkan makanan sahur anda di meja sebelah katil anda. Sama ada jus buah, air mineral dan sandwich yang membekalkan tenaga mencukupi. Apabila jam loceng berbunyi, bangun, makan dan bersihkan sebarang sisa makanan. Pengambilan sahur amat penting untuk kesihatan anda dan untuk mengelakkan dehidrasi.

Berbuka dan bersahur dengan cara anda

Tidak ada format bersahur atau berbuka yang perlu anda ikuti untuk menjadikan anda Muslim yang lebih baik. Walaupun pengambilan kurma adalah sunnah, jika anda tidak masih tidak dapat membiasakan diri dengan rasa kurma, anda boleh memilih buah lain. Jangan berasa terbeban untuk menyediakan hidangan berbuka seperti hidangan di rumah rakan anda yang Muslim, pilih makanan yang anda sukai, asal sahaja halal dan tidak berlebihan.

Jangan menjauhkan diri daripada keluarga anda

Keluarga anda mungkin berasa terasing daripada anda apabila anda tidak lagi duduk makan semeja pada waktu makan. Lebih-lebih lagi jika waktu makan merupakan waktu mengeratkan hubungan yang bermakna dalam keluarga anda.

Jika waktu makan malam keluarga anda sebelum waktu berbuka, jadikan Ramadan lebih bermakna dengan menjadi masa untuk anda membuat pencuci mulut untuk keluarga anda semasa makan malam. Bersikap ceria dan tersenyum, tanya mereka apa yang mereka suka. Tunjukkan kepada keluarga anda bahwa anda masih menyayangi mereka dan mahu mendampingi mereka dengan menggantikan waktu makan yang telah berlalu. Jadilah proaktif dalam menghabiskan masa yang berkualiti dengan mereka.

Jangan memaksa diri

Jika anda mempunyai daya dan kemampuan untuk menghabiskan bacaan Al-Quran dan berterawih, lakukannya sebaik mungkin. Tetapi jika anda tidak mampu, jangan memaksakan diri dan merasa kecewa apabila gagal mencapai matlamat. Letakkan matlamat yang realistik dan mulakan perlahan-lahan. Jika anda masih belum boleh membaca Al-Quran, cukuplah dengan membaca terjemahannya dan memahaminya.

Jangan berputus asa

Berpuasa memang sukar, apatah lagi jika anda baru mempraktikkannya di usia dewasa. Jika ada waktu yang anda tunduk kepada keinginan anda untuk makan dan minum, jangan merasa putus asa pada diri dan terus meninggalkan puasa sepanjang hari. Motivasikan diri untuk terus berpuasa.

Bina sistem sokongan

Jika anda merasa penat, secara fizikal dan mental dengan berpuasa, anda perlu membina sistem sokongan yang dapat memotivasikan anda. Perasaan kebersamaan dengan orang lain sangat penting kerana anda akan mudah teruji dengan rasa putus asa apabila berseorangan. Cari teman mualaf yang lain atau rakan anda yang berpuasa, dan sentiasa berhubung untuk berkongsi kata-kata semangat dan motivasi sepanjang bulan Ramadan.


Tak Susah Nak Turunkan Kadar Kolesterol? Amalkan Diet Rendah Kolesterol Dengan 3 Cara Mudah Ini

Kolesterol adalah penting dalam memastikan fungsi sel-sel di dalam badan. Namun, jika terlebih akan membawa kepada pelbagai jenis penyakit terutamanya sakit jantung, darah tinggi dan strok. Oleh itu, setiap orang hendaklah mengambil berat terhadap kadar kolesterol di dalam darah untuk mencegah penyakit-penyakit yang disebutkan tadi. Caranya, dengan mengamalkan diet rendah kolesterol.

Terdapat 2 jenis utama kolesterol: lipoprotein ketumpatan rendah (LDL) dan lipoprotein ketumpatan tinggi (HDL).

LDL dikenali sebagai ‘kolesterol jahat’ kerana ia cenderung untuk mendap di dalam salur darah menyebabkan ia menjadi sempit dan meningkatkan risiko penyakit kardiovaskular.

HDL pula merupakan ‘kolesterol baik’ yang membantu mengurangkan mendapan LDL di dalam salur darah.

Diet adalah salah satu langkah paling penting dalam mengawal kadar kolesterol. Bagaimana ingin melakukannya? Baca sehingga akhir.

Apakah perubahan yang boleh dilakukan untuk dapatkan diet rendah kolesterol?

Tujuan utama dalam mengubah suai diet adalah untuk mengekalkan kadar kolesterol pada julat normal seterusnya mengurangkan risiko penyakit kardiovaskular. Melalui diet, sebanyak 10%-15% jumlah kolesterol dapat diturunkan.

Pertama, kita harus mengenal pasti makanan tinggi kolesterol

Berikut adalah antara makanan yang mempunyai kandungan kolesterol yang tinggi:

Organ dalaman – hati, limpa, otak

Kuning telur serta produk berasaskan telur – biskut krim, kek

Mentega dan keju

Susu penuh lemak dan yogurt

Minyak kelapa sawit

Setelah mengetahuinya, cuba hadkan pengambilan makanan ini.

Sebagai contoh, pencuci mulut seperti biskut krim dan kek boleh dikurangkan. Begitu juga dengan organ dalaman yang perlu dikurangkan di dalam diet.

Ubah cara penyediaan makanan kepada diet rendah kolesterol

Selain mengurangkan makanan tinggi kolesterol secara langsung, anda juga boleh tukar cara penyediaan. Antara yang boleh dilakukan adalah:

Buang kulit dan lemak yang ada pada ayam atau daging sebelum memasak

Utamakan kaedah masak lebih sihat seperti merebus dan mengukus

Gunakan minyak sayur-sayuran berbanding minyak kelapa sawit untuk memasak

Kurangkan penggunaan minyak.
 Penggunaan kuali tidak melekat (
non-stick pan
) juga membantu

Diet rendah kolesterol yang membantu menurunkan kolesterol

Berikut adalah makanan yang boleh menurunkan kolesterol:

Bijirin oat

Soya sebagai alternatif kepada susu dan yogurt

Kekacang seperti badam, pistachio, walnut, gajus dan kacang tanah (semuanya tanpa garam)

Tauhu

Sayur-sayuran tinggi serat larut air seperti bendi, terung dan keledek

Anda tidak memerlukan wang yang banyak untuk sihat. Apa yang anda perlukan adalah kesedaran dan komitmen ke arah kehidupan yang sihat.

Mulakan hari ni dengan langkah yang mudah. Sedikit-sedikit, lama-lama jadi bukit.


Sejauh Mana Kanser Serviks Merebak, Usah Bimbang Ini Rawatan & Terapi Yang Boleh Dilakukan

Untuk mendapatkan lebih banyak info tentang Kanser Serviks, sila dapatkannya
di sini.

Pesakit yang didiagnos dengan kanser serviks
mungkin memerlukan beberapa jenis rawatan untuk kanser serviks yang mereka alami. Rawatan ini mungkin berbentuk pembedahan, terapi radiasi dan kemoterapi. Ubat-ubatan lain juga boleh diambil oleh pesakit untuk melegakan simptom yang mereka alami.

Pembedahan

Wanita yang menghidap kanser serviks mungkin akan mengalami beberapa jenis pembedahan. Prosedur ini dilakukan untuk:

Diagnosis kanser serviks

Menentukan sejauh mana kanser telah merebak

Bantu merawat kanser terutama yang masih berada pada tahap awal.

Pembedahan akan dilakukan mengikut
saiz dan tahap kanser serviks
 yang pesakit alami. Selain itu, jika pesakit mempunyai niat untuk mengandung lagi, doktor juga akan menjalankan pembedahan mengikut kesesuaian.

Pembedahan yang mungkin dilakukan ialah:

1. Pembedahan untuk membuang kanser sahaja

Jika kanser bersaiz kecil, doktor mungkin boleh membuang kanser tersebut menggunakan prosedur yang dikenali sebagai
radical trachelectomy procedure
.

Pembedahan ini melibatkan pemotongan berbentuk kon yang akan membuang sedikit bahagian serviks dan sedikit tisu yang mengelilingi kanser tersebut. Pembedahan jenis ini membolehkan pesakit untuk mengandung selepas menerima rawatan kanser.

2. Pembedahan untuk membuang serviks (
trachelectomy
)

Kanser yang masih berada pada tahap yang awal boleh dirawat menggunakan pembedahan jenis ini. Prosedur pembedahan ini akan membuang bahagian serviks tetapi mengekalkan uterus. Oleh itu, wanita masih boleh mengandung selepas menerima rawatan.

3. Pembedahan untuk membuang serviks dan uterus (
hysterectomy
)

Doktor akan bertindak membuang uterus dan juga serviks melalui pembedahan ini. Oleh itu, wanita tersebut tidak dapat mengandung selepas melakukan pembedahan.

Namun, pembedahan ini boleh merawat kanser serviks yang masih berada pada tahap yang awal. Selain itu, kadar keberulangan kanser juga dapat dikurangkan secara signifikan.

Terapi radiasi

Terapi radiasi boleh digunakan sebagai salah satu rawatan utama untuk merawat
kanser serviks.
Terapi radiasi boleh dilakukan secara bersendirian ataupun dilakukan bersama rawatan lain seperti pembedahan.

Terapi radiasi juga boleh dilakukan untuk mengelakkan kanser daripada merebak atau berulang semula selepas dirawat. Terapi radiasi yang selalu digunakan untuk merawat kanser serviks ialah:

External beam radiation
(ERBT) –
 Terapi radiasi jenis ini akan menghalakan sinaran X-ray daripada luar badan. Setiap radiasi akan berlangsung selama beberapa minit. Prosedur ini merupakan prosedur yang tidak menyakitkan. Ia sama seperti anda mengambil sinaran X-ray, tetapi dos radiasi yang digunakan adalah lebih kuat.

Brachytherapy –
Brachytherapy

ataupun terapi dalaman ini dilakukan dengan cara meletakkan punca radiasi di dalam atau berdekatan dengan lokasi kanser. Radiasi jenis ini hanya boleh bergerak dalam jarak yang pendek. Selalunya,
brachytherapy
 akan dilakukan bersama
external beam radiation
 sebagai rawatan utama kanser serviks. Ini kerana, rawatan ini jarang dilakukan secara bersendirian.

Terapi radiasi mempunyai kesan sampingannya yang tersendiri terhadap pesakit. Sebagai contoh, pesakit boleh alami
vaginal stenosis
 atau luka pada bahagian vagina.

Luka ini menghasilkan parut yang membuatkan vagina makin sempit, tidak boleh meregang dan lebih pendek. Oleh itu, wanita yang melakukan rawatan kanser dengan terapi radiasi mungkin akan mengalami
kesukaran untuk melakukan hubungan seksual.

Kemoterapi

Kemoterapi merupakan rawatan yang digunakan untuk memusnahkan sel kanser dengan cara menghentikan sel tersebut daripada membesar, membahagi atau merebak ke bahagian badan yang lain.

Selalunya, kemoterapi diberikan secara oral (melalui mulut) kepada pesakit. Namun, semua ubat yang digunakan untuk merawat kanser serviks akan diberikan secara intravena.

Kanser serviks selalunya dirawat melalui gabungan terapi radiasi dan kemoterapi. Dengan cara ini dapat membantu terapi radiasi berfungsi dengan lebih baik.

Kemoterapi mempunyai kesan sampingannya yang tersendiri, antaranya ialah:

Rasa loya dan muntah-muntah

Hilang selera makan

Rambut gugur

Ulser di dalam mulut

Penat yang amat sangat

Ubat kemoterapi boleh membunuh sel kanser, namun pada masa yang sama ia turut membunuh sel kanser yang normal. Kesan sampingan yang berlaku akibat kanser bergantung kepada dos yang diterima dan jangka masa rawatan.

Kesan sampingan yang diterima semasa rawatan kanser boleh dikurangkan. Oleh itu, berbincang dengan doktor anda jika ada mengalami rasa sakit berpunca dari rawatan kanser.

Doktor boleh memberikan anda ubat yang bersesuaian untuk mengurangkan rasa sakit yang dialami.

Penjagaan di rumah dan gaya hidup

Penting untuk pesakit melakukan penjagaan kendiri di rumah selepas mendapat rawatan untuk kanser serviks.

Disebabkan rawatan kanser selalunya mempunyai kesan sampingannya yang tersendiri, maka rawatan di rumah yang bersesuaian mungkin dapat membantu anda untuk mengurangkan rasa sakit yang dihadapi.

 Sebagai contoh, anda boleh:

1. Menjaga luka akibat pembedahan

Jika anda baru melalui pembedahan, pastikan anda menjaga luka pembedahan dengan baik. Pastikan luka anda bersih. Cuci luka menggunakan sabun dan air. Kemudian, keringkan menggunakan tuala bersih. Pastikan balutan luka bersih dan tukar secepat mungkin apabila ia menjadi kotor.

2. Ambil makanan yang sihat

rawatan kanser serviks

Diet yang kaya dengan sayur-sayuran dan buah-buahan terbukti dapat melawan kanser. Oleh itu, banyakkan makan sayur dan buah-buahan dalam diet seharian anda.

3. Berhenti merokok

Wanita yang merokok
 mempunyai risiko dua kali ganda
 untuk menghidap kanser serviks. Seperti ramai yang sedia maklum, tabiat merokok boleh mengakibatkan pelbagai jenis kanser.

Bahan kimia yang terdapat di dalam rokok boleh merosakkan DNA di sekitar kawasan serviks lalu mengakibatkan kanser.

4. Pastikan anda tidak terkena sebarang jangkitan

Rawatan kemoterapi dan radiasi akan melemahkan sistem imun badan. Oleh itu, pastikan anda tidak mengambil sebarang daging yang kurang masak untuk elakkan sebarang jangkitan.

Pada masa ini, badan mungkin tidak dapat melawan jangkitan dengan efisien kerana daya tahan badan yang menjadi lemah akibat rawatan kanser.

Selain itu, kanser serviks mempunyai stigma yang tersendiri dalam kalangan masyarakat. Disebabkan ia berkaitan dengan organ seks, maka masalah yang berkaitan dengan kanser ini sukar untuk dibincangkan bersama orang lain.

Pesakit yang menghidap kanser serviks mungkin rasa sukar untuk berkomunikasi mengenai penyakit yang mereka alami. Jika rasa malu untuk meluahkan perasaan anda kepada ahli keluarga atau rakan-rakan, anda boleh berhubung terus dengan doktor.

Mereka boleh mencadangkan solusi tertentu seperti kaunseling atau memperkenalkan anda dengan beberapa kumpulan sokongan yang lebih memahami tentang penyakit yang sedang anda alami.

Terapi tanpa preskripsi (
over-the-counter therapy
)

Terapi yang boleh dibeli di farmasi atau secara
over-the-counter
 boleh digunakan untuk merawat kesan sampingan yang berlaku akibat rawatan kanser.

Sebagai contoh, pesakit boleh membeli ubat tahan sakit seperti ibuprofen ataupun naproxen. Pesakit juga boleh mengambil ubat untuk melegakan demam seperti
acetaminophen.

Walau bagaimanapun, sebelum mengambil sebarang jenis ubat tanpa preskripsi, pastikan anda berhubung dengan doktor terlebih dahulu. Pastikan ubat ubatan tersebut tidak mempunyai sebarang kesan negatif terhadap rawatan kanser.

Ubat pelengkap/alternatif untuk kanser

Ubat pelengkap dan alternatif (
complementary and alternative medicine
 – CAM) merupakan terma yang digunakan untuk merujuk kepada produk yang bukan sebahagian daripada rawatan perubatan standard.

Rawatan perubatan standard merupakan rawatan yang dijalankan oleh doktor di hospital. Terapi CAM pula dilakukan dengan cara menggabungkan perubatan alternatif bersama dengan perubatan pelengkap untuk mengurangkan kesan sampingan yang disebabkan oleh kanser.

Bukan semua terapi CAM selamat untuk dijalankan. Namun, ada yang telah diuji selamat dan efektif untuk dilakukan terhadap pesakit kanser.

Terapi CAM menggunakan pelbagai jenis ubat-ubatan yang berasaskan herba dalam rawatannya. Namun, bukan semua produk yang dikatakan bersifat semula jadi ini selamat untuk merawat kanser.

Sebagai contoh, kava kava, sejenis herba yang dikatakan boleh merawat kegelisahan (anxiety) tapi dalam masa yang sama boleh menyebabkan kerosakan pada hati.

Jika anda ingin melakukan terapi CAM, pastikan berhubung dengan doktor terlebih dahulu. Seterusnya minta doktor mencadangkan seseorang yang berkelayakan untuk memberikan terapi CAM kepada anda.


Mata Sembap & Kulit Gatal Antara Tanda Masalah Buah Pinggang, Periksa 6 Gejala Bahaya Lain!

Penyakit buah pinggang merupakan salah satu penyakit yang lazim dalam kalangan rakyat Malaysia. Malah, menurut statistik, 1 daripada 10 orang di dunia menghidap sakit buah pinggang. Walau bagaimanapun, disebabkan penyakit ini sukar untuk dikenal pasti, tanda kerosakan buah pinggang hanya dapat dikesan apabila ia telah sampai tahap yang terakhir.

Buah pinggang merupakan dua jenis organ yang berbentuk kekacang dan mempunyai saiz yang hampir sama dengan genggaman tangan anda.

Antara fungsi penting buah pinggang ialah menapis darah dan membuang segala bahan buangan dan lebihan cecair keluar daripada badan.

Untuk pengetahuan, anda lebih berisiko untuk
mengalami penyakit buah pinggang
 jika ada menghidap diabetes atau tekanan darah tinggi.

Malah, jika anda mengalami
kegagalan buah pinggang,
 rawatan yang diberikan selalunya ialah dialisis dan juga pemindahan buah pinggang.

Selain semua penyakit yang dinyatakan di atas, sista buah pinggang,
batu karang
 dan jangkitan juga merupakan contoh penyakit buah pinggang yang lain.

Disebabkan buah pinggang merupakan organ yang sangat efisien,
simptom yang menandakan buah pinggang telah rosak
 selalunya akan muncul pada akhir waktu.

Sebab itulah, tanda kerosakan buah pinggang sukar untuk dikenal pasti.

Untuk mendapatkan lebih banyak info tentang Urologi, sila dapatkannya
di sini.

Tanda kerosakan buah pinggang

Buah pinggang dikatakan sedang mengalami kegagalan jika 80-90% daripada fungsi buah pinggang telah hilang. Pada waktu ini, ia juga tidak lagi mampu melakukan tugasnya dengan baik.

Buah pinggang yang telah rosak tidak ada penawarnya. Walau bagaimanapun, rawatan yang sedia ada masih boleh memanjangkan jangka hayat pesakit kegagalan buah pinggang.

Mereka juga masih mampu melakukan aktiviti yang mereka sukai di samping ahli keluarga tercinta dan sahabat handai.

Ada pesakit yang tidak mengalami apa-apa simptom yang menandakan buah pinggang mereka rosak. Walau bagaimanapun, ada juga pesakit yang merasai beberapa tanda awal kerosakan buah pinggang seperti berikut:

Jika anda mengalami kebanyakan tanda yang kami bincangkan di bawah, pastikan anda berjumpa doktor dengan kadar yang segera. Berbincanglah dengan doktor mengenai kerisauan anda.

Hanya doktor yang terlatih sahaja yang mampu mencari punca sebenar simptom yang anda alami.

1. Rasa penat dan sukar fokus

Apabila buah pinggang tidak dapat berfungsi dengan betul, bahan buangan seperti toksin akan terkumpul di dalam darah. Ini akan membuatkan pesakit rasa penat, lemah dan sukar untuk fokus.

Selain itu,
komplikasi lain untuk pesakit buah pinggang ialah anemia.
 Anemia boleh menyebabkan pesakit rasa lemah dan letih sepanjang hari.

2. Tanda kerosakan buah pinggang – Sukar untuk tidur

Buah pinggang yang tidak dapat menapis darah dengan betul akan menyebabkan bahan buangan berkumpul di dalam darah.

Perkara ini bukan sahaja akan membuatkan pesakit rasa penat, ia juga akan menyebabkan mereka sukar untuk melelapkan mata.

Malah, mereka yang menghidap penyakit buah pinggang selalunya
turut menghidap obesiti.
 Oleh sebab itu, mereka lebih cenderung untuk
mengalami apnea tidur
 yang boleh mengganggu tidur mereka.

3. Rasa gatal pada kawasan kulit

Buah pinggang mempunyai fungsi yang penting untuk mengkumuhkan bahan buangan keluar daripada badan.

Walau bagaimanapun, apabila terdapatnya tanda kerosakan buah pinggang gagal berfungsi, kesemua toksin yang terkumpul di dalam darah boleh menyebabkan rasa gatal yang amat sangat pada kawasan kulit.

Malah, pesakit buah pinggang sendiri mengakui simptom ini merupakan salah satu simptom yang mengganggu hidup mereka setiap hari. Ada juga yang menggaru badan mereka hingga berdarah!

4. Perlu ke tandas dengan lebih kerap

Perlu membuang air dengan lebih kerap
 merupakan satu lagi tanda kerosakan buah pinggang. Apabila buah pinggang telah rosak, anda akan rasa lebih ‘terdesak’ untuk membuang air kecil.

Malah, anda juga mungkin akan terkencing secara tidak sengaja kerana tidak dapat mengawalnya.

5. Darah di dalam urin

Darah di dalam urin merupakan salah satu tanda masalah buah pinggang yang perlu dipandang serius.

Selain penyakit buah pinggang, kencing berdarah juga mungkin tanda tumor,
batu karang
 atau jangkitan pada saluran urinari anda.

6. Air kencing berbuih

Selain kerap kencing dan kencing berdarah, air kencing berbuih juga merupakan tanda penyakit buah pinggang.

Malah, ada pesakit yang mengalami kencing berbuih yang sangat teruk hinggakan mereka terpaksa mengepam tandas berkali-kali.

Bayangkan buih yang terhasil apabila anda sedang mengocak telur untuk digoreng. Begitulah umpamanya buih yang terhasil pada urin.

Malah, protein yang dijumpai di dalam telur iaitu albumin juga merupakan protein yang sama yang menyebabkan pembentukan buih pada air kencing pesakit.

7. Sembap pada kawasan mata

Protein di dalam air kencing merupakan tanda kerosakan buah pinggang pada penapisnya.  Selalunya, muka pesakit akan jadi sembap disebabkan kebocoran protein yang terlalu banyak ke dalam air kencing.

8. Makanan rasa seperti besi

Disebabkan bahan toksik mula berkumpul di dalam badan, makanan yang anda ambil akan rasa berbeza dan menyebabkan bau mulut menjadi busuk.

Selain itu, anda juga mungkin akan mengalami penurunan selera makan dan tidak lagi suka makan daging.

Jangan pandang remeh tanda buah pinggang rosak

Buah pinggang merupakan satu organ yang amat penting untuk manusia. Tanpanya, kita mungkin tidak dapat meneruskan kehidupan.

Jika anda mengalami kebanyakan tanda di atas, pastikan anda berjumpa doktor dengan kadar segera.

Setelah anda memulakan
rawatan untuk penyakit buah pinggang
 yang anda alami, anda akan rasa lebih baik dan lebih bertenaga untuk meneruskan kehidupan seharian.


Perut Rasa Kejang & Sakit Ketika Berlari? Cuba Lakukan 5 Tip Untuk Elak Masalah Ini

Bagi mereka yang suka berlari, pastinya pernah mengalami rasa sakit pada bahagian sisi perut, betul tak? Kalau nak tahu punca kejang perut itu terjadi, teruskan membaca artikel ini.

Untuk mendapatkan lebih banyak info tentang Badan Sihat, sila dapatkannya
di sini.

Punca kejang perut ketika berlari

Pernahkah anda rasa
 sakit pada bahagian sisi perut
 ketika berlari? Rasa sakit ini turut dikenali sebagai
side stiches
 iaitu satu rasa sakit yang tajam dan menikam pada sisi perut.

Rasa sakit ataupun
cramp
 ini lazim berlaku kepada orang yang gemar bersenam. Selalunya, keadaan ini akan berlaku lebih kerap pada sebelah kanan perut berbanding sebelah kiri.

Menurut kajian, hampir 70%
 individu yang aktif berlari
 akan mengalami sakit pada bahagian sisi perut sekurang-kurangnya sekali semasa melakukan aktiviti fizikal.

Individu yang baru mula berlari juga didapati lebih mudah terkena
cramp
 atau sakit pada bahagian sisi perut. Oleh itu, jika anda baru mula berlari, pastikan anda jaga pemakanan anda sebelum memulakan larian.

Side stiches
 atau
cramp
 mungkin akan membuatkan anda rasa tidak selesa semasa berlari. Tambah lagi, ada juga yang terpaksa berlari k
e tandas
 ketika sedang bersenam akibat masalah ini!

Jadi, bagaimana hendak selesaikan?

5 tips senaman untuk kurangkan sakit perut ketika berlari

Elak punca kejang perut #1. Lakukan regangan!

Sebelum bersenam, pastikan anda melakukan
 warm up ataupun regangan
 terlebih dahulu!

Senaman ringan ini dapat melancarkan peredaran darah, menaikkan suhu badan dan meningkatkan
kadar degupan jantung.

Aktiviti regangan juga dapat membantu otot lebih bersedia untuk melakukan pergerakan yang lebih banyak ketika bersenam nanti.

Jika badan tiba-tiba bergerak dengan aktif tanpa sebarang regangan, besar risiko untuk anda mengalami kecederaan semasa bersenam.

Oleh itu, anda disarankan untuk melakukan senaman sekurang-kurangnya 20-30 minit sebelum bersenam. Dengan melakukan senaman, badan akan jadi lebih bersedia untuk melakukan
aktiviti fizikal.

Selain itu, anda boleh mulakan senaman dengan perlahan. Pada 10 minit yang pertama, mulakan larian anda dengan perlahan sebelum memecut.

2. Pastikan anda minum air dengan cukup

Ramai yang mengelak minum air sebelum bersenam kerana tidak mahu perut dipenuhi air ketika berlari. Keadaan ini boleh menyebabkan pelari rasa tidak selesa dan rasa ingin muntah.

Walau bagaimanapun, tidak minum air langsung ketika berlari boleh menjadi punca kejang perut yang anda alami jadi makin kerap.

Apabila
anda bersenam
 dalam keadaan haus atau tidak minum air yang mencukupi, perut anda mungkin akan meragam ketika bersenam.

Individu yang tidak minum air dengan cukup juga boleh rasa kejang dan mungkin akan alami cirit-birit apabila senaman telah berakhir.

Jika boleh, pastikan anda
 minum air secukupnya
 sebelum bersenam dan bawa botol air supaya anda boleh kekal hidrasi sepanjang larian.

Selain itu, pastikan anda minum air secara perlahan-lahan. Jangan teguk air dengan cepat! Perkara ini juga boleh menyebabkan anda diserang rasa kejang ketika berlari!

3. Elak makanan berserat dapat atasi punca kejang perut

Makanan penuh serat penting untuk kesihatan perut. Walau bagaimanapun, sebelum berlari, pastikan anda tidak mengambil terlalu banyak
 makanan berserat.

Makanan berserat boleh menyebabkan anda tiba-tiba sakit perut dan terpaksa ke tandas sewaktu bersenam!

Oleh itu, elakkan
makan roti,
 bijirin, sayur-sayuran hijau, brokoli ataupun buah-buahan seperti beri 4-5 jam sebelum memulakan larian.

Baca juga:

Tips senaman #4. Elak makan makanan berlemak untuk kurangkan sakit perut

Jika anda ingin bersenam,
 elakkan makan makanan yang berlemak
 supaya anda dapat hindari punca kejang perut ketika berlari. Jika boleh, makan makanan seperti:

Pisang

Energy bar

Yogurt atau granola

Nasi dengan telur rebus atau
poached egg

Makanan yang disenaraikan di atas rendah lemak dan rendah serat. Jika anda kerap alami masalah sakit perut dan kekejangan, cuba amalkan makanan di atas!

5. Jangan minum kopi!

Ada orang yang lebih ‘sensitif’ terhadap kopi! Apabila terbau sahaja kopi, terus rasa hendak ke tandas!

Jika anda tergolong dalam kumpulan ini,
 elakkan minum kopi
 sebelum anda pergi berjoging. Mana tahu, masalah perut memulas yang anda alami semasa berjoging dapat dikurangkan!

Perut jadi kejang dan sakit? Macam mana nak rawat?

Jika perut anda kejang ketika berlari, anda dinasihatkan untuk memperlahankan larian ataupun berjalan sebentar.

Selain itu, anda juga boleh cuba letakkan tangan pada bahagian kanan perut dan tolak ke atas sambil bernafas secara normal selama 2-4 minit.

Jika anda ingin minum air, cuba minum air yang boleh mengembalikan keseimbangan elektrolit dalam badan.

Kesimpulan

Kebanyakan atlet,
 lebih-lebih lagi pelari akan mengalami masalah sakit pada sisi perut dari semasa ke semasa. Punca kejang perut ini merupakan sesuatu yang normal dan lazim berlaku.

Side stitch
 atau
cramp
 yang anda alami sepatutnya hilang dalam beberapa minit.

Namun, jika anda telah melakukan tips senaman di atas ataupun mengalami kesakitan yang berpanjangan ketika bersenam, mungkin ia
 bukan disebabkan oleh kekejangan.

Oleh itu, cepat-cepatlah berjumpa dengan doktor untuk pemeriksaan. Kesakitan yang berpanjangan mungkin tanda penyakit lain yang lebih serius.


Ujian Kolestrol HDL

Definisi

Apakah itu ujian kolestrol HDL?

Ujian ini menyukat kadar kolestrol “baik” di dalam darah anda.

HDL ialah kolestrol lipoprotein berdensiti tinggi (high density lipoprotein). Lipoprotein terdiri daripada protein dan lemat (fat). HDL dikenali sebagai kolestrol baik kerana ia membawa kolestrol “jahat” LDL, trigliserida dan lemak berbahaya kembali ke hati untuk diproses. Apabila HDL sampai ke hati, hati akan memecahkan LDL dan menukarkannya kepada hempedu seterusnya membuangnya dari badan anda.

Kajian menunjukkan bahawa orang yang mempunyai kolestrol sihat HDL berisiko rendah untuk mendapat penyakit arteri koronari.

Mengapa ujian kolestrol HDL dijalankan?

Ujian kolestrol HDL mungkin dijalankan sebagai ujian susulan kepada keputusan ujian saringan kolestrol yang tinggi. Kolestrol HDL kebiasaannya tidak dijalankan secara sendirian tetapi bersama ujian-ujian yang lain termasuk kolestrol LDL (LDL-C) dan trigliserida sebagai sebahagian dari profil lipid semasa pemeriksaan kesihatan. Ia disyorkan ke atas semua orang dewasa untuk menjalani ujian ini sekurang-kurangnya sekali dalam tempoh 5 tahun.

Ujian kolestrol HDL, sebagai sebahagian daripada profil lipid, mungkin dijalankan dengan lebih kerap bagi mereka yang ada satu atau lebih faktor risiko bagi penyakit jantung. Antara faktor risiko major adalah:

Merokok

Umur (lelaki 45 tahun dan ke atas atau perempuan 55 tahun dan ke atas)

Tekanan darah tinggi (tekanan darah 140/90 dan ke atas atau mengambil ubat tekanan darah tinggi)

Mempunyai sejarah penyakit jantung pramatang dalam keluarga (penyakit jantung di dalam keluarga terdekat–ahli keluarga lelaki di bawah umur 55 atau perempuan di bawah umur 65)

Penyakit jantung yang sedia ada atau pernah mengalami serangan jantung

Kencing manis

Saringan profil lipid disyorkan untuk kanak-kanak dan orang dewasa. Kanak-kanak harus diuji sekurang-kurangnya sekali antara umur 9 dan 11 tahun dan sekali lagi antara umur 17 dan 21 tahun. Bagi orang dewasa, ujian tambahan mungkin diperlukan untuk orang muda yang berisiko atau jika saringan menunjukkan kadar yang lebih tinggi dari yang dibenarkan. Antara faktor risikonya ialah mempunyai sejarah penyakit jantung atau masalah kesihatan seperti kencing manis, tekanan darah tinggi atau terlebih berat badan dalam keluarga. Doktor mungkin memesan saringan profil lipid untuk kanak-kanak di bawah umur 9 tahun jika ibubapanya mempunyai kadar kolestrol yang tinggi.

Ujian kolestrol HDL juga boleh dipesan secara berkala untuk menilai kejayaan perubahan gaya hidup seperti pemakanan, senaman dan berhenti merokok yang bertujuan meningkatkan kadar kolestrol HDL seseorang.

Perkara yang perlu anda tahu sebelum ujian

Apa yang anda perlu tahu sebelum menjalani ujian kolestrol HDL?

Kolestrol HDL harus disukat ketika seseorang tidak sakit. Kadar kolestrol akan menjadi rendah buat sementara waktu ketika sakit akut, serta merta selepas serangan jantung atau dalam tekanan (seperti pembedahan atau kemalangan). Anda harus menunggu sekurang-kurangnya 6 minggu selepas apa-apa penyakit untuk menyukat kadar kolestrol.

Bagi perempuan, kadar kolestrol HDL boleh berubah ketika mengandung. Mereka harus menunggu sekurang-kurangnya 6 minggu selepas bersalin untuk menyukar kadar kolestrol HDL.

Ketahui apa yang berlaku

Apakah persediaan ujian kolestrol HDL?

Doktor akan memberikan anda arahan yang lengkap tentang bagaimana kamu perlu bersedia untuk ujian ini. Ini termasuk tidak mengambil sesetengah ubat untuk jangka masa pendek atau berpuasa sehingga 12 jam sebelum ujian.

Apa yang berlaku ketika ujian kolestrol HDL?

Ujian ini tidak mengambil masa yang lama dan secara relatifnya tidak menyakitkan. Ia memerlukan sampel darah yang diambil menggunakan jarum. Anda akan merasakan sengatan jarum dimana sampel darah diambil. Sesetengah ujian, seperti ujian di rumah, hanya memerlukan setitik darah yang diambil menggunakan jarum kecil yang dinamakan lancet.

Apabila darah yang mencukup telah diambil di dalam botol kedap udara yang dilekatkan pada jarum, sampel tersebut akan dibungkus dan dihantar ke makmal untuk diuji.

Apa yang berlaku selepas ujian kolestrol HDL?

Anda akan dijadualkan untuk mendapatkan keputusan ujian. Doktor anda akan menjelaskan makna keputusan ujian. Sila ikut sebaiknya arahan doktor anda.

Memahami keputusan

Apa maksud keputusan saya?

Kadar optimum bagi kolestrol HDL ialah melebihi 40mg/dL bagi lelaki dan melebihi 50 mg/dL bagi perempuan.

Kadar kebiasaan bagi wanita (50 ke 59 mg/dL) dan lelaki (40 ke 50 mg/dL) meletakkan mereka pada risiko sederhana untuk penyakit jantung. Kadar yang semakin rendah akan meningkatkan lagi risiko.

Julat normal bagi ujian kolestrol HDL mungkin berbeza bergantung kepada makmal dan hospital. Sila berbincang dengan doktor anda tentang apa-apa persoalan yang anda ada berkenaan keputusan ujian anda.

Jika anda mempunyai sebarang persoalan berkenaan ujian kolestrol HDL, sila berunding dengan doktor anda untuk memahami dengan lebih baik.


Paru Paru Berdarah Boleh Bawa Maut? Kenal Pasti 6 Tanda Bahaya Ini!

Tahun lalu, kita digemparkan dengan berita mengenai pelakon tanah air, Nad Zainal mengalami paru paru berdarah sehingga dimasukkan ke unit rawatan rapi (ICU). Menurut laporan, masalah kesihatan ini satu kondisi serius yang boleh membawa maut. Namun, apakah punca paru paru berdarah?

Ia mungkin berlaku disebabkan
jangkitan bakteria
 atau
virus
 namun mungkin juga ada punca lain yang menjadi penyebabnya.

Dalam artikel ini, kami akan kupas serba sedikit mengenai
penyebab paru-paru berdarah
dan apakah tanda-tandanya.

Untuk mendapatkan lebih banyak info berkenaan Kesihatan Pernafasan, anda boleh klik
di sini
.

Apakah paru paru berdarah?

Fakta tentang paru-paru berdarah

Berlaku disebabkan kebocoran darah dari kawasan sekeliling paru-paru

Ia sangat jarang berlaku dan boleh membawa maut

Ada yang mengalami kondisi ini disebabkan penyakit lain atau jangkitan

Lazim berlaku dalam kalangan kaum Adam

Jika bayi pramatang, mereka perlu dipantau oleh pakar di hospital

Seperti namanya, peparu berdarah (
pulmonary haemorrhage
) menandakan pendarahan yang masuk ke dalam rongga peparu.

Penyakit yang mempunyai perkataan
pulmonary
 menandakan ia berkaitan
dengan paru-paru
.

Kondisi ini berlaku apabila darah termasuk ke dalam saluran pernafasan dan kemudiannya memasuki pula paru-paru.

Pendarahan pulmonari merupakan satu kondisi yang sangat jarang berlaku. Namun, ia boleh terjadi kepada sesiapa sahaja tanpa mengira peringkat usia.

Selain itu, ia juga boleh berlaku secara perlahan-lahan dan berlangsung dalam satu tempoh masa yang lama.

Namun, pendarahan ini juga boleh berlaku secara tiba-tiba. Jika ini yang berlaku, ia boleh mengancam nyawa.

Ada juga yang mengalami pendarahan
disebabkan jangkitan.

Untuk
bayi pramatang
 pula, mereka perlu dirawat di dalam NICU sekiranya menghidap kondisi ini. Ia merupakan satu komplikasi yang sangat serius.

Apakah
punca pendarahan pulmonari?

Ada banyak punca paru paru berdarah.

Walau bagaimanapun, doktor mungkin tidak dapat menentukan punca sebenarnya.

Sekiranya doktor tidak dapat mengenal pasti apakah penyebab pendarahan pulmonari, kondisi ini dikenali sebagai pendarahan paru paru idiopatik (
idiopathic pulmonary haemorrhage
).

Pendarahan juga mungkin datang daripada satu atau lebih kawasan. Pertama sekali, doktor akan mengenal pasti dari manakah pendarahan datang.

Mungkin ada penyakit lain yang menyebabkan pendarahan tersebut.

Setelah pendarahan dapat dikenal pasti, doktor akan menentukan rawatan yang manakah paling sesuai bertepatan dengan kondisi pesakit.

Tanda paru paru berdarah

Jika anak anda mengalami pendarahan pulmonari, anda mungkin nampak
darah pada kawasan hidung
 atau muka mereka. Dalam sesetengah kes, bayi juga mungkin mengalami
masalah untuk bernafas
.

Walau bagaimanapun, tanda peparu berdarah dalam kalangan orang dewasa mungkin sukar untuk dikesan.

Sekiranya pendarahan ini berlaku secara perlahan-lahan, antara tanda-tanda yang boleh diperhatikan ialah:

Demam.

Batuk.

Kehilangan berat badan secara mendadak.

Pucat disebabkan
anemia.

Sukar bersenam kerana terlalu cepat penat.

Rasa sangat letih
 untuk menjalani kehidupan seharian.

Adakah batuk berdarah tanda paru-paru juga dimasuki darah?

Batuk berdarah boleh menjadi tanda pendarahan pulmonari, namun kondisi ini sangat jarang berlaku pada kanak-kanak. Selalunya, kanak-kanak akan menelan semula sebarang anasir yang keluar semasa mereka batuk.

Sekiranya anak anda
batuk berdarah
, ia mungkin disebabkan perkara lain. Darah tersebut juga mungkin datang dari hidung, tekak atau perut.

Darah yang datang dari paru-paru berwarna merah gelap dan berbuih.

Batuk berdarah boleh menjadi serius. Namun, kebanyakan puncanya boleh dirawat.

Pendarahan yang berat boleh mendatangkan mudarat dan membawa maut. Jadi, jika anda mengalami batuk berdarah, cepat-cepatlah berjumpa doktor untuk pemeriksaan.

Baca juga:

Sering Sesak Nafas & Batuk Berdarah, AWAS Ini Mungkin Komplikasi Akibat Kanser Paru-Paru!

Batuk Berdarah, Benarkah Ia Tanda Kanser Paru-Paru Kronik?

Kesimpulan

Kesembuhan daripada pendarahan pulmonari bergantung kepada banyak perkara. Antaranya:

Jenis pendarahan yang dialami. Adakah ia serius? Adakah pendarahan tersebut berasal daripada satu punca atau banyak punca? Semua ini memainkan peranan penting dalam kesembuhan pesakit.

Berapa teruk pendarahan yang pesakit alami?

Apakah punca pendarahan?

Paru paru berdarah merupakan satu kondisi yang serius. Ia boleh membawa maut atau menyebabkan masalah kesihatan yang total.

Dalam kebanyakan kes, pendarahan ini berpunca daripada masalah kecil yang boleh dirawat.

Selalunya, pendarahan akan berhenti setelah penyakit yang menjadi puncanya sembuh seperti sediakala.

Pesakit yang mengalami pendarahan sederhana selalunya dapat sembuh. Walau bagaimanapun, peparu berdarah merupakan penyakit serius yang perlu diperiksa oleh doktor.

Jangan pandang remeh simptom yang dialami. Jumpa doktor serta-merta sekiranya anda batuk berdarah atau mengalami simptom-simptom di atas.


Jika Kepala Terhentak, Periksa 10 Tanda Amaran Ini, Jangan Biarkan Takut Ada Darah Beku!

Dalam hidup, kita tidak dapat elak daripada mengalami kemalangan. Kadangkala, kita mungkin akan alami trauma kepala ataupun pendarahan kepala yang membuatkan kita terkejut dan tidak tahu apa yang patut dilakukan.

Namun, apa tindakan yang paling tepat anda boleh lakukan jika anda
alami konkusi
? Rehat, tunggu bantuan ataupun cepat-cepat bergerak berjumpa doktor?

Jika anda juga tidak pasti apa yang anda patut lakukan ketika terhantuk ataupun tercedera pada bahagian kepala, jom ikuti artikel kami. Mana tahu boleh membantu anda!

Untuk mendapatkan lebih banyak info berkenaan kesihatan saraf dan otak, anda boleh klik
di sini
.

Apa itu konkusi (
concussion
)?

Konkusi merupakan sejenis kecederaan pada otak yang disebabkan oleh hentakan di kepala.
Jika anda ataupun orang tersayang mengalami konkusi
, rehat dan juga rawatan perlu bermula dengan kadar segera.

Jika anda tidak pasti sama ada hantukan kepala anda itu serius ataupun tidak, cepat-cepatlah berjumpa dengan doktor untuk rawatan lanjut.

Ramai orang yang mengalami konkusi hanya mendapat
simptom ringan seperti pening kepala
 dan boleh sembuh dalam masa sehari atau dua.

Namun, sebanyak 5% pesakit yang tidak mendapatkan rawatan boleh mengalami pendarahan kepala dan
darah beku
 jika tidak didiagnosis dengan betul.

Elak pendarahan kepala, periksa tanda amaran ini dalam masa 48 jam setelah konkusi

Masalah yang disebabkan oleh konkusi akan muncul dalam masa 24 hingga 48 jam selepas berlakunya hantukan pada kepala.

Antara simptomnya termasuklah:

Pening kepala
 yang tidak hilang dan tidak pulih walaupun makan ubat tahan sakit.

Rasa sakit.

Hilang ingatan dan
tidak boleh ingat semula apa yang terjadi
 ketika dan selepas kejadian.

Tidak dapat cam orang ataupun tempat yang dahulunya
familiar.

Mempunyai masalah untuk seimbangkan diri.

Mempunyai perangai yang pelik seperti senang marah atau mengalami
mood swing.

Rasa keliru
.

Penglihatan jadi kabur ataupun bertindih.

Susah untuk kekal terjaga.

Rasa kebas
 pada tangan atau kaki.

Apa yang anda perlu lakukan jika mendapat kecederaan kepala?

Jika kecederaan trauma kepala anda tidak teruk, simptom sakit kepala yang anda alami tidak akan kekal lama. Ia akan hilang dalam masa beberapa hari.

Namun, setiap individu mempunyai jangka masa tersendiri untuk sembuh. Sama juga dengan kanak-kanak, mereka mungkin akan makan masa untuk sembuh setelah terhantuk atau mengalami konkusi.

Jika anda mengalami konkusi atau trauma kepala sewaktu
melakukan aktiviti sukan
, anda perlu berhenti dan kurangkan aktiviti tersebut. Berikan masa kepada badan anda untuk sembuh.

Dalam masa 24 jam selepas kecederaan kepala, lebih baik jika anda tidak memandu, bekerja ataupun berjalan berseorangan. Disebabkan simptom konkusi masih lagi berlangsung, anda berisiko untuk jatuh pengsan seorang diri.

Pada hari 1 dan 2 selepas kecederaan kepala:

Berehat sahajalah di rumah. Anda boleh lakukan aktiviti yang ringan. Namun, jika simptom jadi makin teruk, cuba rehat untuk beberapa minit dan sambung aktiviti tersebut kemudian

Jangan berada terlalu lama di hadapan skrin

Jangan memandu

Jangan
minum minuman berkafein

Elakkan melakukan sukan ataupun aktiviti lasak yang boleh membuatkan anda cedera lagi

Tidur sekurang-kurangnya 8-10 jam
 jika anda mengalami konkusi dalam masa 24 jam

Selepas beberapa hari hinggalah 1 minggu

Cuba lakukan beberapa aktiviti ringan. Jika anda masih tidak dapat lakukannya untuk masa yang lama, tidak mengapa. Berehat sebentar dan cuba lagi kemudian

Anda mungkin boleh kembali ke sekolah ataupun bekerja dalam masa seminggu selepas konkusi atau trauma kepala. Jika anda rasa sukar untuk kembali ke sekolah atau bekerja, anda perlu kembali ke hospital untuk pemeriksaan lanjut

Elakkan melakukan sukan yang boleh menyebabkan anda terkena hantukan kepala sekali lagi

Jika dalam 7 hingga 10 hari simptom anda tidak sembuh, anda perlu berjumpa doktor untuk rawatan lanjut

Selepas seminggu terkena trauma kepala

Jika simptom sudah beransur hilang, anda boleh sambung semua aktiviti anda seperti biasa

Tunggu dulu dan jangan lakukan lagi aktiviti yang telah membuatkan anda terkena konkusi. Jika anda terlibat dalam sukan, ambil cuti pendek daripada menyertai sukan tersebut

Selepas sebulan cedera di kepala

Pada waktu ini, semua aktiviti anda mungkin telah berjalan seperti biasa

Jika anda ingin sertai semula aktiviti sukan, anda perlu berhubung dengan jurulatih anda supaya beliau boleh menyediakan pelan untuk anda. Sebaiknya, anda perlu lakukan aktiviti sukan dengan cara perlahan-lahan

Jangan gopoh selepas mendapat trauma kepala

Jika anda mahu sembuh trauma kepala dalam masa yang singkat, anda perlu mendapatkan rehat yang cukup.

Selain itu, perhatikan aktiviti mana yang membuatkan simptom anda jadi makin teruk. Jika boleh, elakkan daripada melakukan aktiviti tersebut.

Kecederaan kepala juga boleh buatkan anda
rasa sukar untuk belajar
. Jangan panik. Beri masa untuk kecederaan anda pulih.

Anda juga boleh berehat dan bercakap dengan guru atau pensyarah anda jika perlukan masa yang lebih panjang untuk sembuh.

Jika anda boleh lakukan semua perkara di atas, kecederaan anda pasti tidak akan kekal lama dan sembuh dalam masa yang singkat!


10 Cara Mudah Hilangkan Sakit Kepala, Tanpa Perlu Berjumpa Doktor!

Tanpa mengira waktu, anda mungkin akan diserang sakit kepala
. Ia satu keadaan yang cuba anda elakkan apatah lagi apabila terdapat banyak urusan dan tugasan lain yang perlu diselesaikan. Berikut beberapa tip hilangkan sakit kepala dan mengurangkan kesakitan, tanpa perlu berjumpa doktor.

Untuk mendapatkan lebih banyak info berkenaan Otak dan Saraf, anda boleh klik
di sini
.

Tip hilangkan sakit kepala No. 1: Pek ais

Migrain
?
Letakkan pek sejuk
 pada dahi anda.

Anda mungkin boleh menggunakan ketulan ais yang dibalut tuala, atau sebungkus kacang pea beku dan pastikan anda menekapnya pada kepala anda selama 15 minit, kemudian berehat selama 15 minit.

Anda juga mungkin boleh mendapatkan mandian air sejuk untuk mengurangkan kesakitan.

2. Pad pemanas

Alami sakit kepala akibat tekanan?
 Untuk hilangkan sakit kelapa tersebut, letakkan pad pemanas pada leher atau bahagian belakang kepala anda.

Untuk sakit kepala sinus
, tekapkan kain suam di kawasan yang sakit.
Mandian air panas
 juga dalam mengurangkan kesakitan yang anda hadapi.

3. Halia, cara mudah menghilangkan sakit kepala

Terdapat kajian yang menunjukkan
pengambilan halia
 sebagai tambahan kepada ubatan klinikal, dapat mengurangkan kesakitan kepala.

Malah ada penemuan yang mengatakan bahawa ia berfungsi hampir sama seperti preskripsi
ubatan migrain
.

Anda boleh mencubanya dengan mendapatkan suplemen atau sebagai tambahan dalam
minuman teh
 anda.

4. Kafein pun boleh hilangkan sakit kepala?

Minum sedikit teh, kopi atau apa saja yang mempunyai kandungan kafein yang sedikit. Ia boleh mengurangkan dan hilangkan sakit kepala yang dialami.

Pastikan anda
tidak mengambilnya secara berlebihan kerana ia boleh mencetus sakit kepala
 yang tersendiri.

5. Elakkan mengunyah

Gula-gula getah boleh menyebabkan kesakitan bukan sahaja pada rahang, tetapi juga pada kepala anda. Malah, mengunyah kuku, bibir, bahagian dalam pipi atau sebarang objek seperti pen, turut boleh menyumbang kepada sakit kepala.

Hindari makanan yang rangup dan kenyal, dan pastikan anda hanya mengigit dalam saiz yang kecil.

Jika anda mengetap gigi anda pada waktu malam, sila berjumpa doktor untuk mendapatkan pelindung mulut (mouth guard). Ini boleh mengurangkan potensi untuk mendapat sakit kepala pada waktu pagi.

6. Lampu malap

Cahaya yang terlalu terang, berkelip, walaupun dari skrin komputer, boleh menyebabkan sakit kepala dan migrain. Jika anda terdedah kepada cahaya ini, tutupkan langsir tingkap anda.

Pakai cermin mata jika anda berada di luar. Jika perlu, anda boleh menambah skrin anti-silau untuk komputer anda dan pilih lampu spektrum waktu siang dalam fungsi lampu anda.

Tip hilangkan sakit kepala kepada mereka berkerja di pejabat yang perlu dicuba!

7. Kurangkan tekanan pada kulit kepala

Ikatan rambut yang terlalu ketat juga boleh menyebabkan sakit kepala.

Kesakitan akibat tekanan dari luar seperti memakai topi, ikatan kepala (headband) atau pemakaian goggle yang terlalu ketat juga boleh menyumbang kepada sakit kepala.

Atau jika anda bertudung, buka sebentar tudung anda untuk memberikan pengudaraan kepada kepala anda.

 Kajian menunjukkan, individu wanita yang melonggarkan ikatan rambut mereka akan kehilangan rasa sakit kepala selepas itu.

8. Urutan

Cuba lakukan dengan sendiri urutan
 dengan mengurut leher secara perlahan untuk meredakan ketegangan yang mungkin timbul akibat tekanan.

Ia merupakan antara cara mudah untuk menghilangkan sakit kepala.

9. Ketenangan

Tidak kira apa pilihan anda, sama ada regangan badan, yoga, meditasi atau regangan otot progresif, pastikan anda tahu bagaimana untuk kekal bertenang apabila diserang sakit kepala.

Anda mungkin perlu berjumpa dengan doktor untuk mendapatkan pandangan dan nasihat sekiranya terdapat kekejangan otot pada leher anda.

10. Ubatan

Terdapat pelbagai jenis ubat yang boleh didapati di farmasi yang dapat meredakan dan membantu menghilangkan sakit kepala.

Pastikan anda mengambil ubatan tersebut mengikut arahan pada label:

Pilih cecair berbanding pil. Badan anda menyerapnya lebih pantas.

Ambil ubat tahan sakit hanya apabila anda merasa sakit. Pastikan anda hanya mengambilnya dalam dos yang kecil.

Jika
 anda mengalami sakit perut
apabila diserang sakit kepala, sila dapatkan bantuan doktor.

Dapatkan pendapat doktor tentang apa yang perlu dielakkan untuk mengelakkan sakit kepala dari berulang dalam jangka masa terdekat.

Apa yang penting, anda perlu berbincang dengan doktor tentang simptom sakit kepala yang anda hadapi dan jangan cuba untuk hilangkan sakit kepala anda secara sendiri tanpa nasihat doktor.


Psstttt... Ini Rahsia Jaga Payudara! Urut 15 Minit Setiap Hari, Suami Pun Boleh Tolong!

Pernahkah anda dengar mengenai urutan payudara untuk kesihatan? Apabila bercakap tentang urutan payudara, pasti ramai yang akan terfikir mengenai pemeriksaan payudara kendiri. Namun, apakah cara mengurut payudara yang selamat dan tidak memudaratkan?

Untuk pengetahuan anda, mengurut payudara mempunyai banyak kelebihan dari segi kesihatan.

Dari segi hubungan suami isteri, urutan payudara dapat
menghangatkan lagi seks dan menambah kepuasan kaum Hawa
 di ranjang.

Malah, ada juga wanita yang melakukan urutan ini sebagai satu bentuk
self-love
!

Jangan terkejut jika ada antara kita yang sering mengurut payudara untuk mengurangkan stres, melancarkan peredaran darah dan mengurangkan kesakitan ketika haid.

Mungkin sukar untuk mencari tempat yang boleh melakukan urutan ini secara profesional. Berita baiknya, anda boleh mengurut payudara sendiri! Tidak perlu pun minta pertolongan orang lain.

Nak tahu apakah cara mengurut payudara yang betul? Jom ketahui lebih lanjut mengenai urutan payudara untuk kesihatan dan bagaimana anda boleh lakukannya sendiri di rumah.

Untuk mendapatkan lebih banyak info tentang Kesihatan Wanita, sila dapatkannya
di sini.

Cara mengurut payudara yang betul

Urutan payudara bukan sahaja bermanfaat sebagai
salah satu cara mengesan kanser,
 ia juga dapat membantu memudahkan penyusuan.

Tak perlu lama, cukup 15 minit masa urutan untuk memberi manfaat terbesar kepada kaum Hawa.

Malah, anda juga boleh lakukan urutan ini sendiri! Risiko urutan ini juga sangatlah rendah. Jadi, anda boleh lakukannya sekerap mungkin.

Ada beberapa perkara yang anda perlu sediakan sebelum melakukan urutan payudara.

Sebagai permulaan, sediakan
minyak yang anda suka
. Anda boleh gunakan minyak zaitun, minyak kelapa atau apa sahaja yang ada di rumah.

Ada beberapa langkah mudah yang boleh diambil jika anda ingin melakukan urutan payudara untuk kesihatan. Caranya ialah:

Gunakan 4 jari untuk menekan payudara. Perlahan-lahan, urut dengan gerakan membulat. Anda perlulah mula dari kawasan puting dan bergerak ke bahagian luar payudara. Ulang gerakan ini sehingga anda habis mengurut setiap bahagian payudara.

Letakkan jari di kawasan ketiak. Kemudian, tolak payudara ke sisi dengan tapak tangan anda.

Anda juga boleh mengurut di sekitar kawasan leher dan tulang selangka menggunakan gerakan membulat.

Jangan lupa urut bahagian bawah payudara. Letakkan beberapa jari dan urut kawasan tersebut secara perlahan-lahan.

Urutan payudara seharusnya menjadi satu pengalaman yang menenangkan dan
bukannya menyakitkan untuk wanita.

Jika anda alami sebarang kesakitan semasa melakukan urutan, berjumpalah doktor untuk pemeriksaan lanjut. Sama jugalah jika anda mengesan ketulan yang abnormal.

Baca juga:

Ada 5 Jenis Puting Payudara Wanita, Bukan Semuanya Sama Ya!

Lelaki Lebih Puas Di Ranjang Jika Buah Dada Isteri Besar! Fakta Atau Auta?

Mengapa perlu lakukan urutan payudara untuk kesihatan

Seperti yang dijelaskan sebelum ini, urutan payudara untuk kesihatan mempunyai banyak manfaat terhadap wanita.

Antara kelebihannya ialah:

1.
Urutan payudara dapat membantu pengaliran darah

Urutan payudara amat bermanfaat dalam membantu pengaliran darah. Payudara wanita merupakan sebahagian daripada sistem limfatik badan.

Oleh sebab itu, urutan ini mungkin dapat membantu badan menyingkirkan sebarang toksin yang telah menghalang saluran limfa badan. Secara tidak langsung, wanita akan rasa lebih bertenaga dan bersemangat usai urutan.

2.
Dapat membantu ibu yang menyusukan anak

Wanita yang sedang menyusukan anak juga
mungkin dapat menghilangkan stres
 dan mengurangkan kelesuan selepas melakukan urutan payudara.

Menurut sebuah kajian yang dimuatkan di dalam jurnal
Korean Academy of Nursing
, ibu yang melakukan urutan payudara semasa menyusukan anak didapati kurang mengalami kesakitan. Selalunya, mereka akan lakukan urutan selama 30 minit, 2 kali sehari.

3.
Mengurangkan tekanan perasaan

Seperti semua jenis urutan, urutan payudara untuk kesihatan juga boleh menenangkan perasaan dan menghilangkan stres. Malah, ia boleh membuatkan
mood wanita menjadi bertambah baik.

Jadi, tunggu apa lagi. Mulakan urutan payudara hari ini dan lihat kesannya terhadap mood serta emosi anda.

4.
Urutan payudara boleh mengurangkan kesan regangan

Kesan regangan, terutamanya pada kawasan payudara boleh membuatkan kaum Hawa
rasa rendah diri dan hilang keyakinan.

Untuk mengurangkan
stretch mark
, urutan secara berkala mungkin dapat membantu. Walau bagaimanapun, masih belum ada sebarang kajian yang dapat menyokong kenyataan ini.

5.
Dapat mengurangkan masalah sakit badan

Jika anda kerap bersenam, pasti bahagian payudara akan kerap rasa sakit. Otot
pectoralis major
yang terletak di bawah buah dada boleh mengeras disebabkan senaman, postur badan yang tidak betul atau stres.

Untuk mengurangkan kesakitan, cuba lakukan urutan payudara untuk kesihatan diri sekerap mungkin. Ia boleh membuatkan badan anda lebih relaks, terutamanya selepas senaman atau setelah seharian bekerja.

6.
Mungkin dapat membantu mengesan kanser

Urutan payudara dapat membantu wanita
mengesan sebarang ketulan pada kawasan buah dada
. Kanser payudara merupakan satu penyakit yang sangat berbahaya. Namun, kemungkinan untuk sembuh amat tinggi jika ia berjaya dikesan awal.

Wanita yang kerap mengurut payudara masing-masing lebih
familiar
 dengan anggota badan mereka. Jadi, mereka lebih peka jika berlakunya sebarang perubahan dari segi bentuk dan rupa paras buah dada mereka.

Ketulan pada payudara
boleh bersifat benign dan kanser
. Jika anda mengesan sebarang abnormaliti pada buah dada, jumpa doktor secepat mungkin untuk pemeriksaan lanjut.


Gurauan Berbau Lucah Pun Satu Gangguan Seksual, Jangan Gurau Berlebihan!

Buli dan gangguan seksual adalah jenayah serius yang perlu dihentikan dan dicegah.

Apakah buli dan gangguan seksual?

Seperti kes buli yang lain, gangguan seksual termasuklah
sebarang tingkah laku, pertuturan, gerak isyarat atau tindakan yang bertujuan menyinggung perasaan, menghina, menyakiti atau mengugut individu lain
.

Gangguan seksual selalunya memfokuskan ciri-ciri individu seperti penampilan, bahagian badan, aktiviti atau orientasi seksual.

Gangguan seksual ini tidak hanya berlaku ke atas satu jantina, ini bermaksud lelaki juga boleh menjadi mangsa gangguan seksual.

Ia boleh berlaku sama ada lelaki mengganggu lelaki, lelaki menganggu wanita, wanita menganggu wanita dan wanita mengganggu lelaki. Dan gangguan ini boleh berlaku pada mana-mana peringkat umur, yang individu lebih dewasa boleh mengganggu individu lebih muda dan sebaliknya.

Gangguan seksual dan buli seksual adalah hampir serupa, kerana kedua-duanya terdiri daripada perlakuan yang tidak diingini seperti perhatian, pertuturan, tingkah laku, gerak isyarat atau hubungan fizikal.

Bagaimana dikatakan gangguan dan buli seksual?

Gangguan dan buli seksual adalah termasuk:

Menyebarkan desas-desus seksual tentang seseorang individu.

Membuat komen, isyarat atau jenaka yang berunsur seksual kepada atau mengenai seseorang individu.

Meminta seseorang individu menghantar foto bogel mereka melalui media sosial.

Mengajak seseorang individu keluar walaupun selepas beberapa kali mereka berkata tidak.

Menyentuh, meraba, memegang, atau mencubit seseorang secara sengaja dengan cara seksual.

Menunjukkan kepada seseorang individu gambar atau video yang mempunyai kandungan seksual.

Memaksa seseorang individu melakukan sesuatu bertentangan dengan kehendak mereka, seperti mencium, seks oral, hubungan seksual. Semua perlakuan ini adalah satu gangguan seksual atau rogol, dan ia adalah jenayah yang sangat serius.

Tips mengendalikan gangguan seksual

Tidak ada cara saintifik untuk mengendalikan gangguan dan pembuli seksual kerana setiap kes yang berlaku adalah unik.

Walau bagaimanapun, satu cara yang dapat membantu adalah dengan memberitahu kepada individu terbabit bahawa apa yang dilakukan adalah satu bentuk gangguan seksual dan meminta individu tersebut agar berhenti melakukannya.

Sesetengah individu merasakan bahawa tindakan itu “menyeronokkan” dan “bukan satu perkara serius”, atas sebab itu ia adalah satu permulaan yang baik untuk anda menegur dengan bijak dan membiarkan mereka sedar bahawa apa yang dilakukan itu mendatangkan impak negatif dalam kehidupan anda.

Tetapi, seandainya mereka enggan berhenti, anda boleh meminta dan mendapatkan pertolongan atau campur tangan individu dewasa yang anda percayai, atau kaunselor sekolah, guru, pentadbir dan juga polis.

Ini adalah membantu sebagai rekod untuk apa yang berlaku. Ia boleh dijadikan bukti jika berlakunya perkara yang melampau batas dan anda mahu mengambil tindakan undang-undang terhadap pelakunya.

Apa yang penting adalah untuk tidak membiarkan diri anda untuk terus menjadi mangsa.

Gangguan dan buli seksual ini boleh memusnahkan kehidupan ramai individu. Pihak yang melakukan mungkin menganggapnya sebagai satu perkara remeh dan melihatnya sebagai “keseronokkan” dan “menarik” untuk dilakukan.

Namun, tindakan dan perlakuan ini adalah salah dalam apa jua keadaan. Jika anda atau rakan anda, atau terdapat individu yang anda kenali menjadi mangsa gangguan dan buli seksual, bersuaralah dan hentikan pelakunya dari terus mengulanginya.


Semua Tentang Pedofilia

Pedofilia adalah daya tarikan seksual terhadap kanak-kanak prepubertal. Individu yang mempunyai pedofilia disebut pedofil. Kini terdapat banyak tanggapan yang salah mengenai keadaan ini. Artikel ini akan memberikan anda maklumat asas tentang pedofilia dan orang yang memilikinya.

Pedofilia dan pencabulan kanak-kanak

Pedofilia ditakrifkan sebagai orientasi seksual yang kuat dan berterusan terhadap kanak-kanak, secara umumnya yang berumur 13 tahun atau lebih muda, kedua-dua lelaki dan perempuan. Terdapat lebih banyak lelaki yang mempunyai pedofil berbanding wanita.

Masyarakat biasanya terkeliru perbezaan antara pedofilia dengan pencabulan kanak-kanak. Walaupun pencabulan kanak-kanak ditakrifkan sebagai perbuatan, pedofilia dicirikan oleh keinginan mereka. Secara saintifiknya dianggarkan bahawa kira-kira separuh daripada penculik kanak-kanak tidak secara seksualnya tertarik kepada mangsa. Sebaliknya, seorang pedofil mungkin tidak melakukan perbuatan seksual terhadap anak-anak. Faktanya, terdapat banyak pedofil yang tidak mengganggu kanak-kanak dalam bentuk seksual dan menganggap sebarang jenis hubungan seksual dengan anak-anak adalah perbuatan yang tidak bermoral.

Pedofilia bukan satu pilihan

Kajian terbaru menunjukkan bahawa pedofilia mungkin mempunyai kaitan dengan neurologi. Mereka menyimpulkan bahawa keadaan ini boleh terjadi akibat kegagalan otak dalam mengenal pasti rangsangan alam sekitar untuk merangsangkan tindak balas seksual. Penemuan yang menyokong kenyataan ini adalah bahawa lelaki yang hidup dengan pedopfilia mempunyai peluang tiga kali lebih tinggi untuk menjadi kidal atau ambidextrous. Bukti lain menunjukkan bahawa gangguan neuro di dalam utero atau pada peringkat awal fasa kanak-kanak menyumbang kepada peningkatan risiko pedofilia. Apabila ujian keupayaan visual-spatial dan ingatan verbal dijalankan, secara puratanya, lelaki dengan pedofilia mempunyai skor yang lebih rendah berbanding lelaki normal.

Apakah itu gangguan pedofilia?

Gangguan pedofilia berlaku apabila pedofilia berubah menjadi gangguan mental yang menyebabkan masalah pedofilia tertentu ataupun masalah peribadi. Untuk menjalankan diagnosis penyakit pedofilia, terdapat beberapa syarat termasuk:

Individu tersebut mempunyai sekurang-kurangnya enam bulan mengalami fantasi seksual yang kerap, kuat, dan mendesak yang melibatkan aktiviti seksual dengan kanak – kanak lelaki yang khusus

Individu tersebut bertindak berdasarkan pendorong atau mengalami tekanan yang ketara atau mengalami masalah dalam aspek sosial, pekerjaan, atau aspek kehidupan mereka

Individu tersebut mestilah berusia sekurang-kurangnya 16 tahun dan 5 tahun lebih tua daripada kanak-kanak itu

Hidup dengan gangguan pedofilia boleh menyebabkan banyak masalah psikologi lain seperti kemurungan, kegelisahan, keterasingan. Pedofil yang didiagnosis dengan gangguan ini biasanya mengalami rasa kekecewaan, terasing dan kesukaran untuk mencapai matlamat peribadi mereka

Apakah rawatan pedofilia?

Kebanyakan ahli pakar berpendapat bahawa adalah mustahil untuk menyembuhkan pedofilia; Namun, terapi boleh membantu para pedofil untuk mengendalikan perasaan mereka dan tidak bertindak terhadapnya. Gabungan psikoterapi dinamik, teknik tingkah laku, pendekatan kimia, dan kaedah pembedahan boleh dilaksanakan sekiranya pedofil sanggup mengakui dan menerima masalah mereka dan mengambil sebarang bentuk rawatan.

Bagi mereka yang berisiko tinggi untuk melakukan kesalahan seksual, ubat-ubatan boleh digunakan untuk mengurangkan keinginan kehidupan seks mereka.


Encik Suami Nak Hidup 5 Kali Ganda Lebih Lama? Kajian Kata Kena Kerap Cium Isteri!

Sebagaimana yang kita tahu, bercium boleh mendatangkan pelbagai manfaat terhadap kehidupan suami isteri terutamanya dalam aspek kesihatan. Pun begitu, siapa sangka perbuatan ini dikatakan boleh buat individu hidup lebih lama?

Terkejut dengan kenyataan ini? Ada kajian yang kata encik suami boleh hidup 5 kali ganda lebih lama jika kerap cium isteri.

Jika anda masih kurang yakin, jom sama-sama kita ikuti artikel ini dengan lebih mendalam lagi!

Kerap bercium boleh buat pasangan hidup lebih lama?

Terbaharu, ada sekumpulan pakar perubatan dan psikologi dari Jerman yang mengkaji mengenai perkara ini.

Dr. Arthur Sazbo yang mengetuai kajian ini mengatakan bahawa encik suami yang kerap cium isteri mungkin boleh hidup lebih lama!

Ini kerana suami isteri yang mengamalkan rutin mencium pasangan setiap kali sebelum pergi bekerja, didapati akan kurang kerap jatuh sakit.

Selain itu, mereka juga
 kurang berisiko mengalami kemalangan jalan raya
 ketika dalam perjalanan ke tempat kerja.

Lebih mengejutkan, Dr. Sazbo turut mengatakan suami boleh hidup 5 kali ganda lebih lama jika kerap cium isteri berbanding lelaki yang langsung tidak melakukannya dengan isteri.

Persoalannya, kenapa?

“
Segalanya berkaitan dengan mood
. Bayangkan jika seorang suami itu mencium isterinya setiap pagi sebelum keluar bekerja, sudah pasti
mood
mereka berada dalam keadaan yang baik.

Perasaan yang positif inilah yang seterusnya akan memberi kesan baik kepada mental dan fizikal seseorang itu”, jelas beliau lagi.

Bercium mendatangkan pelbagai manfaat kesihatan!

Namun, perkara ini bukanlah hanya bersandarkan kepada
mood
seseorang itu semata-mata.

Hakikatnya, terdapat beberapa lagi manfaat kesihatan yang boleh encik suami perolehi daripada perbuatan kerap mencium isteri.

Selain ia dapat menyemarakkan lagi kehidupan seksual anda dan pasangan, bercium sama ada pada pipi, dahi atau bibir boleh mendatangkan pelbagai lagi manfaat kesihatan kepada individu, termasuklah:

#1. Membantu membakar kalori

Anda dan pasangan sudah lama mencari
jalan mudah untuk kekal kurus?
 Senang sahaja, berciumlah!

Ini kerana kajian mengatakan mencium pasangan dalam tempoh masa yang lama dan kerap boleh membakar kira-kira 100 kalori per jam.

Atau lebih tepat lagi, bercium 3 kali sehari dengan pasangan boleh menurunkan sehingga 1.35 kilogram. Jadi, apa lagi kalian berdua tunggu?

#2. Membantu mencegah alahan

Kedengaran agak mustahil bukan? Bercium mungkin boleh mencegah alahan individu.

Ini kerana, kajian mengatakan bahawa perbuatan ini boleh mengurangkan pertumbuhan antibodi IgE dalam tubuh badan.

IgE inilah yang bertanggungjawab melepaskan histamine – sejenis hormon yang mengaktifkan simptom alahan seperti mata berair dan bersin.

#3. Kekal awet muda dengan bercium

Mungkin ini adalah salah 1 sebab mengapa kita boleh hidup lebih lama jika kerap mencium pasangan.

Buat anda yang belum tahu, bercium adalah 1 aktiviti yang memerlukan pergerakan yang banyak pada muka.

Pergerakan inilah yang akan mengurangkan garis dan kedut yang halus serta melancarkan pengaliran darah pada wajah. Kesannya,
anda boleh kekal awet muda!

#4. Bercium bagus untuk paru-paru dan jantung

Akhir sekali, bercium boleh mendatangkan manfaat yang hebat terhadap 2 organ utama dalam tubuh badan kita iaitu paru-paru dan jantung. Bagaimana?

Perbuatan ini dikatakan boleh membantu menormalkan kadar degupan jantung dan merendahkan tekanan darah.

Selain itu, bercium juga sangat bagus untuk melatih paru-paru. Semasa melakukannya, paru-paru akan berfungsi 3 kali ganda lebih efektif sekali gus menguatkannya.

Konklusinya, memang terdapat banyak manfaat kesihatan jika encik suami kerap mencium isteri.

Jika digabungkan kesemuanya, ia mungkin boleh membantu individu hidup lebih lama iaitu 5 kali ganda lebih panjang.

Anda setuju dengannya? Tunggu apa lagi? Amalkanlah perbuatan mencium pasangan setiap kali anda hendak pergi atau pulang bekerja okay!


Bagaimana Ingin Memilih Berus Gigi

Memberus gigi adalah bahagian yang sangat penting dalam kehidupan seharian kita, dan memilih berus gigi yang betul tidak kurang pentingnya. Artikel ini akan memandu anda tentang bagaimana untuk memilih berus gigi yang paling sesuai.

Bagaimana memilih berus gigi untuk setiap individu

Untuk menggilap: Ini adalah jenis berus gigi yang menggunakan ibu bapa memberus gigi susu bayi, yang baru nak keluar. Anda perlu memilih berus gigi dengan berus yang lembut supaya ia tidak memudaratkan gusi, dan bentuknya haruslah yang mudah dipegang oleh ibu bapa mereka.

Untuk gigi susu: Berus gigi khusus untuk kanak-kanak memberus gigi susu mereka dengan sendiri. Biasanya, jenis berus gigi ini adalah agak kecil, bersamaan dengan saiz tangan kanak-kanak untuk agar mereka boleh memegangnya dengan kuat.

Untuk kanak-kanak yang gigi kekalnya sedang membesar: Berus gigi untuk gigi tidak sejajar dan gigi yang sedang membesar. Panjang leher berus gigi harus cukup untuk mencapai gigi geraham pertama.

Untuk pelajar sekolah menengah dan dewasa: Saiz kepala perlu dipilih dengan berhati-hati agar berus boleh menembusi kawasan di sekitar jambatan gigi atau gigi yang terasing. Dalam kes ini, kita perlu menggunakan berus gigi dengan kepala yang lebih besar (40 baris berus).

Apakah jenis berus gigi perlu saya beli – manual atau auto?

Dalam pasaran, terdapat dua jenis berus gigi, iaitu manual dan auto. Walaupun terdapat perbezaan, kedua-duanya membersihkan gigi anda dengan sempurna dan efektif. Jadi, mana satu yang saya harus beli – manual atau auto?

Walau bagaimanapun, kanak-kanak mungkin merasakan bahawa berus gigi auto adalah lebih menyeronokkan berbanding manual. Di samping itu, orang yang mempunyai masalah menggunakan berus gigi manual juga mendapati bahwa jenis auto lebih mudah atau lebih selesa untuk digunakan.

Oleh itu, apa sahaja jenis berus gigi anda pilih, pastikan ia selesa, bersih dan berkesan. Lagipun, anda akan menggunakannya sekurang-kurangnya dua kali sehari!

Lembut adalah lebih baik

Anda harus ingat bahawa apabila memilih berus gigi yang betul, anda perlu memilih berus yang lembut. Orang biasanya berfikir bahawa untuk membersihkan gigi dengan sempurna, anda memerlukan berus gigi dengan berus yang keras. Walau bagaimanapun, jenis yang lembut sebenarnya akan membersihkan gigi dengan lebih cepat dan mudah. Tambahan pula, ia tidak merosakkan permukaan gigi dan gusi sebanyak berus keras mungkin boleh lakukan (berus gigi dengan berus keras berkemungkinan membuatkan gusi anda berdarah ).

Memilih kepala berus gigi

Lebih besar tidak selalunya lebih baik. Jika mulut anda adalah kecil, anda perlu memilih berus gigi dengan saiz yang bersamaan dengan mulut anda. Memilih berus gigi dengan kepala besar tetapi tidak selesa akan membuatkan ia sukar bagi anda untuk meletakkan berus gigi tersebut ke kawasan yang sukar untuk dicapai.

Sila ambil perhatian terhadap tip yang disebut di atas agar anda dapat memilih berus gigi yang sesuai dengan anda dan keluarga. Jika terdapat sebarang persoalan atau kebimbangan mengenai berus gigi, jangan teragak-agak untuk menghubungi doktor gigi bagi mendapatkan maklumat lanjut, nasihat dan bimbingan.


Berdepan Sakit Kepala Selepas Strok

Sakit kepala adalah aduan yang sering didengar. Ia boleh disebabkan oleh pelbagai keadaan seperti kemurungan, tekanan, kekurangan tidur atau mungkin disebabkan penyakit tertentu. Ada masanya ia boleh disebabkan strok. Jadi seandainya anda berdepan sakit kepala selepas strok, apa yang patut anda lakukan? Ikuti artikel ini untuk mengetahui dengan lebih lanjut.

Kenapa muncul sakit kepala selepas strok?

Bengkak pada bahagian otak, kerosakan pada bahagian tertentu pada otak selepas strok, atau perubahan aliran darah ke otak boleh mengakibatkan sakit kepala selepas strok. Sakit kepala ini lebih cenderung untuk berlaku jika strok anda berlaku disebabkan oleh pendarahan ke otak.

Terdapat 4 jenis sakit kepala selepas strok, iaitu:

Sakit kepala kerana ubatan yang berlebihan: ini berlaku apabila anda menggunakan terlalu banyak ubat sakit.

Sakit kepala kerana ketegangan otot: sakit kepala jenis ini boleh di atasi dengan mudah

Sakit kepala migrain: boleh menjadi sakit kepala yang amat menyakitkan. Biasanya berhubung kait dengan mual, keletihan. Doktor mungkin boleh memberikan ubatan yang kuat untuk merawat keadaan ini.

Sakit kepala disebabkan ubatan lain yang digunakan untuk merawat strok, ini termasuk ubatan yang digunakan untuk mengecilkan saluran darah atau mengurangkan tekanan darah.

Apa yang perlu dilakukan?

Jika anda mengalami sakit kepala selepas strok, anda perlu berbincang dengan doktor untuk memastikan sakit kepala yang anda alami bukan satu masalah serius dan menerima rawatan yang betul. Kebanyakan masanya, sakit kepala bukanlah sesuatu yang perlu anda risaukan. Doktor akan membantu untuk menentukan punca dan mencadangkan rawatan yang bersesuaian kerana sakit kepala boleh di atasi.

Jenis rawatan

Rawatan adalah bergantung kepada jenis sakit kepala anda. Pilihan rawatan yang ada:

Ubatan untuk mengurangkan kesakitan dan keradangan

Rehat – berhenti berfikir dan berehat di tempat tidur yang selesa

Teknik fizikal – ubah pemikiran, tingkah laku yang mempunyai kaitan dengan sakit kepala

Bersenam – lakukan senaman yang dapat membantu memberikan ketenangan dan meningkatkan kekuatan. Anda boleh bekerjasama dengan pakar terapi untuk merancang program rawatan yang betul.

Makanan yang sihat – makan lebih banyak sayuran dan buahan

Hindari tabiat buruk seperti merokok atau minum terlalu banyak alkohol

Hubungi doktor jika simptom yang anda hadapi menjadi lebih teruk atau terdapat perubahan corak sakit kepala. Ini mungkin tanda masalah yang kronik. Jika secara tiba-tiba anda mengalami sakit kepala yang teruk, ini mungkin disebabkan anda mengalami strok lagi.

Sakit kepala bukan tanda kepada penyakit yang serius; tetapi, ia masih penting untuk anda menjalani pemeriksaan sakit kepala untuk sebab-sebab yang disebut di atas. Sakit kepala lebih kerap berlaku selepas serangan strok iskemia, dan sakit kepala yang dialami selepas strok adalah suatu masalah yang boleh dikendalikan.

Hello Health Group
 tidak memberikan nasihat, diagnosis atau rawatan perubatan.


Ini 2 Resipi Nasi Goreng Terlajak Sedap, Kena Guna Nasi Sejuk Semalaman Baru Jadi!

Nasi goreng merupakan antara jenis sarapan yang biasa dimakan setiap pagi. Nasi goreng mempunyai pelbagai versi dan resipi yang tersendiri. Namun, apa yang kami ingin kongsikan di sini bukan hanya resipi nasi goreng sedap, tetapi juga cara masak nasi goreng yang lebih sihat.

Ikuti resipi nasi goreng di bawah ini.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Tahukah anda, nasi sejuk lebih sihat!

Untuk membuat nasi goreng, nasi yang telah sejuk adalah lebih baik berbanding nasi panas.

Ini kerana, nasi yang masih panas atau baru dimasak mempunyai tekstur yang lebih lembut dan agak lembik. Manakala nasi yang telah sejuk mempunyai tekstur yang kenyal dan kering.

Malah,
nasi sejuk
 lebih peroi dan sangat sesuai serta sedap untuk dibuat nasi goreng. Namun, tahukah anda bahawa nasi sejuk juga sebenarnya lebih sihat berbanding
nasi panas
.

Hal ini kerana, nasi yang telah sejuk mempunyai paras gula yang jauh lebih rendah berbanding
nasi panas
.

 Ini secara tidak langsung sangat bermanfaat kepada pesakit diabetes dalam mengawal paras gula darah harian mereka.

2 resipi dan cara masak nasi goreng sedap

Jika anda mempunyai lebihan nasi semalam, lebih baik ia disimpan dalam peti sejuk untuk dibuat nasi goreng keesokan harinya.

Boleh cuba dua resipi nasi goreng sedap di bawah ini.

Cara masak nasi goreng nenek-nenek

Resipi ini boleh dikatakan agak klasik dan
legend
 kerana ia menggunakan bahan-bahan yang ringkas tetapi sedap.

Ia biasa digunakan oleh ‘mak-mak’ atau nenek di kampung dan berbeza dengan resipi nasi goreng di kedai makan.

Ini caranya:

Bahan-bahan yang diperlukan:

Nasi sejuk

6 tangkai
cili kering

3 biji bawang merah

4 ulas
bawang putih

Ikan goreng (yang telah diambil isinya sahaja)

1 sudu kecil garam

1 biji
telur

Cara memasak:

Rendam
cili kering
 ke dalam air panas. Setelah itu, tumbuk cili kering hingga lumat bersama-sama bawang merah, bawah putih dan juga isi ikan goreng.

Panaskan sedikit minyak di dalam kuali dan masak telur kacau terlebih dahulu. Angkat telur setelah ia masak.

Kemudian, tumiskan bahan tumbuk tadi sehingga masak dan garing. Setelah itu,
masukkan garam
.

Setelah bahan tumisan menjadi garing, masukkan nasi sejuk dan gaul sehingga rata dan sempurna.

Masukkan telur kacau yang telah dimasak sebelum ini. Gaul sehingga sebati.

Setelah nasi goreng masak sempurna, angkat dan sedia untuk dihidang.

Cara masak nasi goreng sedap bersama ayam

Resipi kedua ini pula boleh dikatakan agak ringkas tetapi masih lagi enak dan akan menarik minat kanak-kanak untuk makan.

Cara-caranya adalah seperti berikut:

Bahan-bahan yang diperlukan:

Nasi sejuk

4 biji
bawang merah
 (ditumbuk)

6 ulas bawang putih (ditumbuk)

4 tangkai
cili padi
 (ditumbuk)

Isi ayam secukupnya

Sayur kubis atau sawi

Garam secukupnya

Sedikit
serbuk kunyit

1 biji telur

Cara memasak:

Panaskan kuali dan masukkan sedikit minyak. Masak telur kacau dan angkat setelah masak.

Tumiskan kesemua bahan tumbuk di dalam kuali. Jika anda agak malas untuk menumbuknya, anda boleh menghirisnya dengan halus sahaja.

Setelah bahan tumbuk agak masak dan garing, masukkan isi ayam dan gaul sebati.

Apabila
isi ayam
 masak, masukkan garam dan juga sedikit serbuk kunyit. Serbuk kunyit digunakan untuk memberikan sedikit warna pada nasi goreng sedap anda. Oleh itu, jangan masukkan serbuk kunyit terlalu banyak.

Setelah kesemua bahan masak sekata, masukkan nasi dan juga sayur. Gaul rata dan tunggu sehingga sayur-sayuran agak masak.

Akhir sekali, masukkan telur kacau tadi dan gaul sebati.

Tutup api kuali dan nasi goreng sedia untuk dihidang.

Kesimpulan

Membuat nasi goreng sedap tidaklah sesukar mana. Asalkan anda tahu teknik yang betul serta resipi yang tepat.

Gunakan resipi yang digemari oleh ahli keluarga anda terutamanya kanak-kanak.

Jika kanak-kanak tidak tahan rasa pedas, kurangkan penggunaan cili kering atau cili padi.

Ingat, simpan dahulu nasi putih semalaman dalam peti sejuk sebelum dibuat nasi goreng. Nasi bukan sahaja lebih peroi, tetapi juga lebih sihat.

Selamat mencuba!


Apa Fungsi Apendiks & Betulkah Cili Boleh Sebabkannya Tersumbat Lalu Jadi Radang Apendiks?

Di bilik pembedahan seluruh dunia, pembedahan membuang apendiks yang disebut sebagai
appendicectomy
adalah pembedahan paling kerap dijalankan. Apendiks adalah sejenis serangan radang apendiks (atau
appendicitis
) sehingga terpaksa membuang organ tersebut.

Bunyinya seperti organ ini adalah sekadar hiasan dan pautan tambahan (namanya pun apendiks) tanpa fungsi yang jelas. Betulkah andaian itu?

Fungsi appendiks

Disebabkan kekerapan organ ini dibuang, ada pihak yang mengatakan bahawa fungsi apendiks adalah untuk dibuang dan sebagai sumber pendapatan kepada doktor.

Sudah tentu ia hanyalah gurauan dan tidak tepat sama sekali. Tidak mungkin sesuatu bahagian atau organ di dalam badan manusia wujud tanpa fungsi.

Antara fungsi apendiks adalah dalam sistem imun atau ketahanan badan.

Tisu-tisu yang terlibat di dalam sistem imun (tisu limfoid) sejak lahir dan semakin bertambah sehingga mencapai kemuncaknya pada umur 20-an dan 30-an.

Kemudian, jumlah tisu tersebut berkurang dan hilang apabila mencecah umur 60-an.

Ia berfungsi dalam perkembangan sel limfosit B yang berperanan menghasilkan antibodi immunoglobulin A (IgA).

Organ ini terletak di bahagian awal usus besar. Kandungan usus besar yang penuh dengan kuman di dalam najis membuatkan apendiks terdedah kepadanya.
Ia langsung bertindak balas dengan memberikan perlindungan kepada badan melalui tisu limfoid di dalamnya.

Dalam janin dan dewasa muda pula, apendiks didapati berperanan seawal proses pembesaran di dalam rahim.
Ia menghasilkan beberapa hormon yang menyumbang kepada proses perkembangan janin.

Kedudukan apendiks di bahagian awal usus besar

Mengapa radang apendiks adalah sangat kerap berlaku?

Radang apendiks atau
appendicitis
berlaku apabila organ tersebut tersumbat.

Memandangkan ia hanya terbuka pada satu bahagian sahaja, manakala bahagian satu lagi tertutup, cecair, makanan atau najis terkumpul di dalamnya sehingga mengundang jangkitan serta radang.

Antara punca tersumbat yang paling kerap adalah disebabkan oleh najis keras.

Selain itu, bendasing atau ketumbuhan juga boleh melakukan hal yang sama. Jadi, tabiat pemakanan merupakan faktor yang sangat penting.

Adakah biji cili atau buah menyebabkan ia tersumbat?

Fahaman yang banyak berlegar dalam masayarakat ini tidak benar.

Biji cili tidaklah menjadi punca tetapi mengurangkan pengambilannya mungkin membantu menurunkan risiko.
Satu kajian yang dijalankan telah menemui bahawa daripada 1,969 kes, hanya 8 kes sahaja ditemui biji yang tidak dihadam.

Apa yang lebih utama adalah dengan memperbanyakkan pengambilan serat
(buah-buahan dan sayur-sayuran)
untuk mengelakkan najis keras dan sembelit.


Nak Tahu 10 Jenis Makanan Penurun Kolesterol? Jom Baca Di Sini!

Sedang mencari makanan turunkan kolesterol untuk bantu atasi
masalah jantung
? Jangan risau, Hello Doktor akan senaraikan 10 makanan penurun kolesterol yang boleh anda amalkan setiap hari!

Untuk mendapatkan lebih banyak info tentang Kesihatan Jantung, sila dapatkannya
di sini.

Ada ke makanan turunkan kolesterol?

Diet pemakanan seseorang sememangnya memainkan peranan penting dalam menentukan
tahap kolesterol individu
.

Pengambilan makanan yang dapat menjaga tahap keseimbangan kolesterol boleh membantu mencegah masalah kesihatan, termasuklah
serangan jantung
 atau
angin ahmar
.

Kolesterol adalah lemak lipid sterol yang bergerak melalui saluran darah dan boleh dibahagikan kepada 2 jenis utama, iaitu:

Kolesterol baik merujuk kepada lipoprotein berketumpatan tinggi (HDL)

Kolesterol jahat dikenali sebagai lipoprotein berketumpatan rendah (LDL)

Perkataan jahat yang wujud
pada kolesterol LDL
 disebabkan pengumpulan lemak pada saluran darah, seterusnya menyekat aliran darah dan menyebabkan
serangan jantung
 atau strok.

Manakala kolesterol baik atau HDL, membantu menyingkirkan kolesterol daripada tubuh melalui hati. Tahap kolesterol HDL yang tinggi dapat mengurangkan risiko
masalah jantung
 dan strok.

Jadi sememangnya wujud makanan turunkan kolesterol untuk diamalkan.

Ayuh, kita bongkar 10 makanan penurun kolesterol yang harus ada dalam diet harian anda!

10 makanan penurun kolesterol

Diet pemakanan harian anda memainkan peranan penting terhadap keseimbangan kolesterol dan faktor lain.

Berikut adalah makanan penurun kolesterol dan dapat mengurangkan faktor risiko lain yang
menyumbang kepada penyakit jantung.

1. Terung

Terung mengandungi serat makanan yang tinggi
 dan merupakan antara jenis makanan turunkan kolesterol.

Serat membantu meningkatkan kadar kolesterol darah. Ia juga mengurangkan risiko daripada mendapat:

Penyakit jantung

Strok

Obesiti

Diabetes jenis 2

2. Epal

Pengambilan 2 biji epal
 sehari dipercayai dapat mengurangkan kadar kedua-dua jenis kolesterol.

Amalan ini juga menurunkan kadar trigliserida – sejenis lemak dalam darah.

Epal juga mengandungi sebatian yang disebut polifenol, yang dikatakan memberi kesan positif pada kadar kolesterol.

3. Ikan berlemak antara 10 makanan penurun kolesterol

Ikan berlemak seperti salmon dan ikan tenggiri adalah sumber
asid lemak omega-3
 yang sangat baik.

Omega-3 dapat
memperbaiki kesihatan jantung
 dengan meningkatkan kolesterol HDL dan menurunkan risiko keradangan dan strok.

Manfaat pelindung jantung juga boleh diperolehi daripada ikan melalui sebatian peptida yang terdapat dalam protein ikan.

Baca juga:

4. Buah-buahan

Buah adalah makanan turunkan kolesterol yang baik untuk ditambah dalam diet pemakanan jantung sihat.

Terdapat pelbagai jenis buah tinggi dengan serat larut – yang membantu menurunkan kadar kolesterol.

Buah juga mengandungi sebatian bioaktif yang membantu
mencegah penyakit jantung
 dan masalah kesihatan kronik lain kerana kesan antioksidan dan antiradangnya.

5. Kekacang

Kekacang adalah sumber
lemak tak tepu
 yang baik dan dapat membantu menurunkan kadar kolesterol jahat LDL.

Makanan turunkan kolesterol ini kaya serat dan dapat mengawal penyerapan kolesterol oleh tubuh dan meningkatkan proses penyingkirannya.

Antara jenis kekacang yang sesuai untuk diet sihat dan mengurangkan kolesterol adalah:

Kacang badam

Walnut

Pistachio

Pecan

Kacang hazel

Gajus

6. Coklat gelap

Koko yang terdapat dalam coklat gelap, mengandungi flavanoid – sebatian dalam kebanyakan
jenis buah-buahan dan sayuran.

Sifat antioksidan dan antiradang yang terkandung di dalamnya dapat memberikan pelbagai manfaat kepada kesihatan secara keseluruhan.

Mereka yang ada masalah kolesterol tinggi disarankan untuk mengambil sebarang produk coklat gelap secara sederhana kerana kebanyakannya tinggi
kandungan lemak tepu
 dan gula.

7. Teh hijau, 1 daripada 10 makanan penurun kolesterol

Kandungan antioksidan yang dikenali sebagai
catechin
 dalam teh tertentu, seperti
teh hijau
, sangat bermanfaat kepada kesihatan.

Pengambilan teh hijau dipercayai dapat meningkatkan tahap kolesterol secara signifikan, mengurangkan tahap kolesterol total dan LDL tanpa menurunkan tahap kolesterol HDL.

8. Sayuran berdaun gelap

Secara amnya, semua sayuran adalah baik untuk jantung. Pun begitu, sayuran berdaun gelap sangat bermanfaat dan menjadi antara jenis makanan turunkan kolesterol.

Antara jenis
sayuran berdaun gelap seperti bayam
dan kangkung, mengandungi lutein dan karotenoid – yang dikaitkan dengan
risiko penyakit jantung
 lebih rendah.

Sayuran jenis ini juga membantu menurunkan kadar kolesterol dengan mengikat asid hempedu dan menjadikan tubuh menyingkirkan lebih banyak kolesterol.

9. Minyak zaitun

Extra virgin olive oil
(EVOO) yang sering digunakan sebagai minyak masak adalah antara 10 jenis makanan penurun kolesterol dan baik untuk jantung.

Kandungan
lemak tak tepu
 mono (
monounsaturated fat
) yang terdapat dalam minyak zaitun ini membantu mengurangkan kadar LDL.

EVOO ini juga mempunyai sifat antioksidan dan antiradang yang sangat bermanfaat untuk keseluruhan
kesihatan kardiovaskular.

10. Bendi antara 10 makanan penurun kolesterol

Kandungan seakan gel di dalam bendi yang disebut sebagai
mucilage
 dapat membantu menurunkan kadar kolesterol dengan mengikatnya semasa
proses pencernaan.

Ia membantu menyingkirkan kolesterol melalui najis.

Kesimpulan

Memastikan kadar kolesterol seimbang dalam badan penting untuk mengurangkan
risiko penyakit jantung
 dan
angin ahmar
.

Jika anda tidak pasti sama ada 10 makanan penurun kolesterol ini sesuai untuk diet anda atau tidak, berundinglah dengan pakar pemakanan atau doktor bagi mendapatkan lebih kepastian.


Jerawat Dah Surut, Tapi Kena Hadap Kesan Parut Pula! Ini Cara PANTAS Hilangkan Parut Akne

Jerawat telah menjadi mimpi ngeri bagi kebanyakan orang. Apabila jerawat surut, anda terpaksa berhadapan dengan kesan parutnya pula. Kadangkala,
kesan parut memakan masa yang lebih lama untuk menghilang
 berbanding jerawat! Wujudkah cara hilangkan parut jerawat dalam masa seminggu?

Jerawat bukan sekadar masalah kulit, ia berupaya menjejaskan penampilan dan keyakinan diri seseorang.

Pun begitu, parut jerawat tidaklah begitu sukar untuk dipudarkan!

Malah, beberapa jenis rawatan topikal (yang disapu) dan perubatan boleh menjadi antara cara hilangkan parut berlubang dan jerawat!

Untuk mendapatkan lebih banyak info tentang Kesihatan Kulit, sila dapatkannya
di sini.

Jenis-jenis parut jerawat

Sebelum kita lanjut ke cara hilangkan parut jerawat dalam masa seminggu, mari kenal jenis parut terlebih dahulu!

Parut atropik:
 Parut ini muncul sebagai lekukan kecil pada kulit. Ia berlaku apabila kulit tidak menghasilkan fibroblas (sel yang memainkan peranan penting dalam penyembuhan luka dan sintesis kolagen) yang mencukupi semasa proses penyembuhan.

Parut hipertrofik:
 Ia terjadi apabila kulit menghasilkan terlalu banyak fibroblas semasa proses penyembuhan,
menyebabkan parut timbul.

Parut keloid:
 Parut ini seakan parut hipertrofik tetapi ia lebih timbul, ketara dan tebal. Ia biasanya berwarna lebih gelap (merah atau coklat) berbanding kulit di sekitarnya. Parut keloid juga boleh memicu gejala, seperti kegatalan atau kesakitan.

Sekarang, ayuh kita teruskan dengan rawatan topikal yang boleh diamalkan dalam usaha memudarkan parut jerawat!

Rawatan topikal di rumah

#1 Asid salisilik

Asid salisilik bantu membersihkan kekotoran dan sel kulit mati, yang membawa kepada pembentukan jerawat dari pori-pori kulit.

Ia turut mengurangkan masalah kebengkakan dan kemerahan, lantas dapat meminimumkan penampilan parut.

Bukan itu sahaja, asid salisilik berkesan ke atas semua jenis parut! Ia boleh menjadi
penambahan yang bagus ke dalam rutin penjagaan kulit untuk mereka yang berjerawat.

Peringatan! Bagi yang berkulit sensitif, kalian perlu menguji produk dengan kandungan asid ini pada kawasan kulit yang kecil terlebih dahulu.

Ia dikhuatiri boleh menyebabkan kekeringan dan kerengsaan pada kulit sensitif!

#2 Asid laktik

Asid laktik pula bertindak sebagai bahan pengelupasan yang lembut dan dapat menyingkirkan sel-sel kulit mati.

Ia bantu mengurangkan penampilan parut dan melicinkan keseluruhan tekstur kulit!

Selain itu, ia bantu
memudar dan mencerahkan tisu parut gelap,
 walaupun kadang-kadang ia menyebabkan hiperpigmentasi.

Dek kerana kesan buruk yang boleh berlaku, anda disarankan untuk menguji produk yang mengandungi asid laktik pada kawasan kecil kulit sebelum menggunakannya sebagai rawatan parut jerawat.

Kebanyakan produk jerawat mengandungi asid laktik. Ia juga terdapat dalam cuka epal yang dicairkan, menjadi rawatan yang lebih semula jadi dan menjimatkan.

#3 Cara hilangkan parut jerawat dalam masa seminggu: Retinoid

Sesetengah retinoid topikal dapat bantu menghilangkan parut jerawat.

Menurut penulis kajian jurnal
Dermatology and Therapy
, retinoid topikal mengawal keradangan, mengurangkan luka jerawat dan mempercepat pertumbuhan semula sel! Hebat bukan?

Tambahan itu, penulis menyatakan retinoid
berupaya mencerahkan bekas jerawat hiperpigmentasi
, termasuklah mereka dengan warna kulit yang lebih gelap.

Walaupun retinoid boleh menjadi cara hilangkan parut jerawat dalam masa seminggu, anda perlu tahu bahawa ia boleh tingkatkan sensitiviti terhadap sinar matahari.

Jika anda berminat untuk menambahkan rawatan topikal ini ke dalam rutin penjagaan kulit, sentiasa mengoles muka dengan
sunblock
apabila keluar rumah, okey?

#4
 Alpha hydroxy acids

Alpha hydroxy acids
 (AHA) membantu singkirkan sel kulit mati dan mencegah pori-pori daripada tersumbat.

Pakar dermatologi juga mungkin akan mengesyorkan
AHA untuk merawat jerawat dan mengurangkan penampilan parut.

AHA adalah sejenis asid bertahap ringan yang mengikis lapisan luar kulit, menghasilkan penampilan kulit segar dan baharu di bawahnya!

Proses ini juga membantu hasilkan tona kulit yang lebih sekata!

Bagaimana pula dengan parut jerawat yang teruk?

Usah  risau, cara hilangkan parut jerawat dalam masa seminggu bagi masalah parut yang teruk akan melibatkan beberapa pilihan prosedur, seperti:

Pengelupasan kimia:
 Ia melibatkan penggunaan bahan kimia asid yang kuat, untuk menghilangkan lapisan luar kulit dan mengurangkan penampilan parut.

Microneedling
:
 Kaedah ini menggunakan ‘pen kecil’, jarum beroda halus yang ditusuk pada kulit berparut. Tusukan halus ini akan
meningkatkan penghasilan kolagen
 dan mengurangkan penampilan bekas jerawat!

Laser resurfacing
:
 Prosedur ini pula melibatkan penyingkiran lapisan atas kulit untuk mendedahkan sel kulit di bawah yang lebih muda, lantas mengurangkan penampilan parut. Ia menghasilkan permukaan kulit yang lebih sekata dan menjadi cara hilangkan parut jerawat berlubang yang bagus!

Demikian adalah antara cara hilangkan parut jerawat dalam masa seminggu yang boleh dicuba!

Namun sebelum anda membuat sebarang keputusan, dapatkan khidmat nasihat daripada doktor bertauliah terlebih dahulu untuk tahu cara hilangkan parut jerawat dalam masa seminggu yang paling betul.

Sekiranya anda idamkan kulit yang setona dan berseri, kuncinya adalah dengan mengamalkan rutin penjagaan kulit yang bersesuaian!

Tapi jangan pula kalian menjaga kulit semata-mata! Ia harus disekalikan dengan diet, gaya hidup yang sihat dan senaman secara berkala juga, okey?


Bagi Yang Pertama Kali Bergelar Ibu Bapa, Ini Tip 'Step By Step' Mandikan Bayi

Waktu mandi adalah antara bab yang paling merisaukan kebanyakan
ibu bapa baharu
. Pelbagai perkara bermain di fikiran. Tenang, Hello Doktor akan kongsikan cara memandikan bayi langkah demi langkah, barulah
confident

nak mandikan si kecil
 nanti.

Untuk mendapatkan lebih banyak info tentang Keibubapaan, sila dapatkannya
di sini.

Berapa kerap perlu memandikan bayi?

Mandi 2-3x seminggu, selama 5-10 minit bagi setiap sesi secara amnya sudah cukup untuk memastikan bayi berada dalam keadaan bersih.

Manakala jika si kecil gemarkan air, anda boleh memandikan mereka sekali sehari.

Elakkan daripada memandikan lebih daripada sekali kerana ia boleh
mengeringkan kulit bayi baru lahir.

Bagi cara memandikan bayi untuk membersihkan
bahagian kemaluan si manja
, anda hanya perlu menggunakan air suam dan pad kapas.

Si kecil boleh dimandikan pada bila-bila masa, tetapi idea yang terbaik adalah ketika anda dalam keadaan tenang dan tidak terganggu.

Hindari daripada membawa si kecil mandi pada saat mereka lapar atau sejurus
selepas menyusu
.

Jika bayi berasa lebih tenang selepas mandi, anda boleh memandikan mereka pada waktu petang. Tabiat ini dipercayai membantu
si kecil tidur lebih lama.

Cara memandikan bayi: Tip persediaan

Berikut antara tip untuk menghindari risiko semasa membawa si kecil mandi:

Ketepikan telefon pintar untuk membolehkan anda fokus kepada si kecil

Letakkan segala keperluan seperti tuala, kain lap, mainan mandian, losen atau syampu, pakaian dan lampin bersih berdekatan dengan anda

Pastikan semua barangan keperluan atau peralatan elektrik jauh daripada capaian bayi

Penting untuk pastikan suhu air yang akan digunakan untuk memandikan si manja antara 37-38°C

Sebaiknya lap dan pakaikan bayi baju di lantai atau meja menukar pakaian

Cara memandikan bayi menggunakan span

Bayi baru lahir
 perlu dimandikan secara mandian span untuk beberapa minggu pertama usia mereka.

Ia adalah cara mudah untuk membersihkan bayi sebelum
tali pusat
 tertanggal serta sesuai untuk mandikan bayi
lelaki yang dikhatankan
 sebelum sembuh.

Ini cara memandikan bayi dengan span:

Pilih bilik bersuhu sederhana untuk memandikan si kecil. Kemudian tanggalkan pakaian dan
lampin bayi
 serta balutkan mereka dengan tuala.

Baringkan si kecil atas permukaan rata seperti lantai, meja menukar pakaian atau katil dan pastikan sebelah tangan sentiasa
memegang bayi
 agar mereka tidak jatuh.

Buka tuala pada sebelah bahagian yang ingin dimandikan.

Mulakan pada bahagian muka dan bahagian atas kepala bayi. Celupkan span bersih ke dalam air suam tanpa sabun untuk elakkan sabun daripada masuk ke dalam mata atau
mulut bayi.
 Sapukan pada bahagian atas kepala, sekeliling mata dan telinga luar, dagu serta lipatan leher.

Seterusnya titikkan 1-2 sabun ke dalam air suam. Celupkan span ke dalam air sabun dan lapkan pada seluruh bahagian badan serta kawasan lampin.

Jika si kecil telah dikhatankan, cara memandikan bayi adalah dengan mengelakkan daripada membersihkan alat sulit mereka bagi memastikan lukanya kering, melainkan diarahkan sebaliknya oleh doktor.

Keringkan bayi terutamanya pada bahagian lipatan kulit. Pakaikan lampin bersih. Anda boleh menggunakan tuala dengan hud untuk memastikan kepala mereka sentiasa hangat.

Baca juga:

Cara memandikan bayi menggunakan tab mandi

Sebaik sahaja tali pusat bayi sudah tertanggal dengan sendirinya, anda boleh mula memandikan si manja dengan merendamkan badannya dalam tab mandi.

Letakkan tikar anti licin pada lantai bilik air dan di dalam tab mandi.

Isi tab mandian dengan air secukupnya. Jika
bayi sudah boleh duduk
, isikan air hingga pada kedalaman pusat nya.

Pastikan air bersuhu sekitar 37- 38°C sebelum meletakkan bayi ke dalam tab mandian.

Masukkan bayi ke dalam tab secara perlahan-lahan dan pastikan sebelah tangan anda sentiasa ada bersama mereka.

Bagi memandikan bayi dalam tab mandi besar, anda perlu berlutut atau duduk di atas bangku rendah supaya tidak menyakitkan bahagian belakang.

Rambut bayi
 hanya akan disyampu pada langkah terakhir, hanya 1-2x seminggu. Untuk melakukannya, bayi akan dibaringkan secara menelentang dan rambut dibilas secara perlahan-lahan.

Gunakan kain lap lembut untuk membersihkan muka, leher dan badan bayi. Bahagian alat kelamin dan bawah dilakukan selepas itu.

Perlahan-lahan,
angkat bayi
 keluar daripada tab mandian dan balut mereka dengan tuala kering lembut bagi memastikan mereka kekal hangat.

Sebaiknya kekalkan penggunaan sabun, syampu dan mandian buih pada tahap minimum – jika terlebih, ia boleh merengsakan kulit dan
menyebabkan ruam lampin
. Pembersih lembut bukan sabun adalah alternatif yang baik.

Jika bayi kelihatan takut untuk mandi dan menangis, anda boleh
mandi bersama mereka
.

Lebih mudah sekiranya ada individu lain yang dapat membantu memegang bayi semasa anda masuk dan keluar daripada bilik air.

Risiko untuk bayi lemas dalam tempoh beberapa saat adalah tinggi walaupun dalam air yang sangat cetek.

Jadi
 jangan
 pernah membiarkan bayi sendirian di dalam bilik air walaupun anda menggunakan kerusi mandi atau apa juga alasan.

Kanak-kanak kecil lain bukanlah individu yang terbaik untuk membantu mengawasi bayi, maka sekiranya perlu meninggalkan bilik air walaupun seketika, bawa
si kecil bersama anda
!